10 Tip ‘Paragliding’ Di Gunung Pilatus, Switzerland

Nota Editor: Perkongsian pengalaman dan 10 tip ini telah dikongsikan oleh Mohd Zairul M N secara ekslusif di Vocket. Semoga tip ini membantu anda yang ingin mencuba sukan lasak paragliding tak kira sama ada sewaktu travel di Swiss atau di dalam negara.

Bagi peminat sukan lasak atau suka mencuba adegan menguji adrenalin dan berkesempatan ke Switzerland, jangan lupa untuk mencuba sukan paragliding yang sangat mencabar tetapi memberikan kepuasan maksima ini.

Pada musim panas tahun lepas Jun 2014, saya mengambil keputusan untuk mencuba sukan tandem paragliding ini yang bermaksud terbang bersama penerbang terlatih.

Pada mulanya memang terasa menakutkan memandangkan tiada apa yang dapat membantu menyelamatkan kita sekiranya angin tidak menyebelahi kita sewaktu mencuba sukan ini. Tapi saya tawakkal je lah, kalau tak cuba tak tahu pulak kan.

Pagi itu saya bertolak dari Amsterdam ke Basel, Switzerland menaiki kapal terbang (tambang dalam 50Euro (return). Perjalanan mengambil masa kira-kira 1 jam pejalanan dari 9 pagi dan sampai di Basel, Swiss pada 10 pagi.

Untuk sampai ke Gunung Pilatus, Luzern, saya kemudian menaiki keretapi dari Basel pada jam 12.04 tengahari dan sampai pada 1.05 petang (tambang keretapi dalam CHF 20 return).

Sepanjang perjalanan menaiki keretapi, pemandangan lereng bukit di Switzerland amat mengasyikkan. Kelihatan beberapa kanak-kanak Swiss mengucapkan ‘konichiwa’ kepada saya. Haha mungkin kerana saya ada iras-iras Jepun agaknya.

Permandangan sebelum terjun pada ketinggian 1000 kaki.

Seterusnya, sejurus sampai ke stesen Luzern, saya diambil oleh pemandu untuk menuju stesen cable car yang terletak di Kriens di kaki Gunung Pilatus.

Ada beberapa pakej yang ditawarkan oleh pemandu untuk anda, sebagai contoh;

Pakej 1: Pakej basic, terbang di altitude 1625ft dan penerbangan mengambil masa selama 5- 15 minit (CHF 160 – 180 = RM 800

Pakej 2: terbang pada latitude 3250 ft dan penerbangan mengambil masa selama 15- 30 minit (CHF 220-250 = RM 1000

Pakej 3: penerbangan pada altitud lebih dari 4500 ft dan penerbangan yang mengambil masa selama 30-60 minit (CHF 270 = Rm1200++).

Bagi yang baru nak cuba-cuba saya cadangkan pakej permulaan ataupun basic nanti kang ada yang pengsan pulak kat atas.

Baca: Diserang ‘Altitude Sickness’ Mengancam Nyawa, Lelaki Ini Kongsi Pengalaman Selamatkan Diri

Untuk tujuan ini, saya memilih pakej yang tengah dan terbang pada altitud lebih kurang 3000 kaki dari aras laut.

Antara tip-tip untuk memulakan cabaran paragliding

1. Tiada pengalaman serta kit penerbangan diperlukan hanyalah keberanian dan temu janji dengan penerbang bertauliah yang boleh dibuat di laman-laman web berkaitan. Baju serta kasut juga disediakan oleh penerbang. Tapi janganlah pulak pakai skirt ya!

2. 30 – 35 minit adalah maksimum penerbangan yang menyeronokkan, kalau lebih dah boring dah kat atas tu.

3. Penerbangan tidak semestinya boleh berlaku, semuanya bergantung kepada keadaan angin, sebab itu temujanji amat penting bagi mengelakkan kehampaan sekiranya belon tak cukup angin.

4. Semasa melompat dari gunung jangan teragak2, ketika ini adalah waktu yang kritikal sebelum memulakan pengembaraan paragliding tersebut.

5. Switzerland mempunyai pelbagai spot menarik untuk sukan ini, jadi pilihlah lokasi dan gunung yang sesuai bagi memenuhi selera adrenalin anda.

6. Elakkan makan sekurang-kurangnya 20 minit sebelum perjalanan, kerana kalau anda jenis stok mabuk laut, paragliding lagi mencabar kerana anda akan dilambung angin.

7. Minta izin kepada pemandu untuk membawa paragliding tersebut sendiri, di kiri dan kanan ada tali untuk mengemudi belon tersebut.

8. Pilih pakej yang memberi memori yang boleh diabadikan, kebanyakan pakej menyediakan gopro bagi tujuan ini.

9. Walaupun penerbangan dijalankan sepanjang tahun, waktu spring dan summer adalah yang terbaik bagi mencuba sukan ini, kerana angin ketika itu sangat sesuai bagi tujuan penerbangan.

10. Bagi mereka yang mempunyai berat badan melebihi 100kg, anda hendaklah memberitahu penerbang terlebih dahulu, kerana kit tambahan akan disediakan untuk anda.

LIKE dan FOLLOW Vocket di Facebook serta Instagram


Agamawan Indonesia Percaya Ruqyah Mampu Sembuhkan Pesakit Coronavirus

Prof. Dr. Ahmad Zahro, seorang tokoh dalam Ilmu Fiq’h di UIN Sunan Ampel Surabaya menyatakan bahawa sebarang penyakit mampu diubati dengan hanya menggunakan ruqyah, termasuklah wabak coronavirus.

Ketika bercakap dihadapan orang ramai, Ahmad Zahro mengakui bahawa beliau percaya bahawa ruqyah lebih berkesan berbanding dengan perubatan moden. Beliau turut menggariskan bahawa seseorang itu perlu yakin dengan Allah dan tidak sombong mahupun takut.

Beliau juga menyatakan bahawa kehidupan yang berasaskan agama juga mampu untuk mencegah penularan wabak yang telah membunuh lebih 500 orang setakat ini di China.

Menurut Sindonews, Ahmad Zahro menyatakan bahawa wabak yang dilahirkan di Wuhan ini tidak akan merebak pada seorang muslim yang taat kepada Tuhan, sentiasa berzikir dan mengikut segala sunnah Nabi.

“Hampir semua penyakit terjadi kerana adanya syaitan, termasuk wabak corona. Ini dari sudut pandang spiritual, soal percaya atau tidak, itu tak menjadi masalah,” kata Zahro.

Tetapi tak semua menerima baik cadangan guru ini dan ada yang mempersoalkan kenyataan beliau sangat mengelirukan.

Di Indonesia, kebanyakkan mereka di sana percaya ruqyah mampu untuk menyelesaikan apa juga masalah. Dari masalah keluarga, identiti, dadah, k-pop atau homoseksual, ruqyah adalah ubatnya.

Ini dibuktikan oleh kenyataan Wakil Ketua DPR Fahri Hamzah pada Januari 2018 yang menyatakan bahawa LGBT adalah satu penyakit dan ia mampu disembuhkan hanya dengan ruqyah.

Bagi anda yang ingin mengetahui lebih lanjut mengenai coronavirus. Klik pautan di bawah.

Dijangkiti Coronavirus Selepas 30 Jam Kelahiran, Bayi Ini Cetus Misteri Dalam Kalangan Saintis

2 Hari Ubah Suai Bangunan Lama, Hospital Coronavirus Di China Siap Sedia Beroperasi

WHO Akui Silap Buat Penilaian, Risiko Jangkitan Coronavirus Sebenarnya Berada Di Tahap Merbahaya


Punggah Roti Tanpa Bungkusan, Video Tular Ini Buat Netizen ‘Husnuzon’ Berjemaah

Sejak beberapa hari ini tular di media sosial rakaman video dua orang lelaki yang sedang memunggah beberapa buku roti daripada sebuah lori ke dalam sebuah kereta dengan tidak menggunakan sebarang pembungkusan atau pelapik.

Video pendek berkenaan menerusi laporan Kosmo dipercayai berlaku di sebelah utara tanah air berdasarkan beberapa petunjuk yang ditunjukkan di dalam video tersebut seperti nombor pendaftaran kenderaan yang dirakam dan juga loghat yang digunakan perakam.

“Eee dia ambil roti benggali takdak plastik takdak lapik dia bawak masuk dalam kereta macam tu ja,” ulas perakam video tular berkenaan.

Walaupun menerima reaksi negatif daripada netizen yang rata-rata kurang bersetuju dengan cara yang dilakukan itu, namun ianya tidak dapat dipastikan sama ada roti berkenaan adalah stok baru atau pun roti yang sudah mencapai tarikh luputnya (expire date).

Malah ada juga netizen yang cuba husnuzon (bersangka baik) dan menganggap roti berkenaan sudah pun melepasi tarikh luput dan berkemungkinan akan digunakan untuk tujuan lain seperti diberi makan kepada haiwan.

“Bersangka baik la. Tu yang expired nak bagi burung makan,” komen netizen.

“Roti hat reject dah kot. Expired. Nak pi bagi buat makanan binatang.
Cubaan husnudzon,” tambah seorang lagi netizen.

Bukan saja ber ‘husnuzon’, tetapi netizen juga sempat berseloroh mungkin individu berkenaan “kot-kot dia balik basuh dulu roti tu“.

Bagaimanapun, seperti kami katakan tadi dan laporan-laporan lain, tidak dapat dipastikan sama ada roti yang dipunggah dalam video berkenaan adalah roti yang akan diedarkan atau sudah melepasi tarikh luputnya.

Tetapi jika benar buku-buku roti yang dipunggah itu adalah roti yang baru dan akan dijual kepada pelanggan selepas ini, maka ianya adalah sesuatu yang mengecewakan dan tidak sepatutnya berlaku.

Namun jika ianya adalah roti yang sudah tamat tempoh dan dalam proses untuk dilupuskan maka ianya adalah sesuatu yang melegakan terutama buat para pelanggan dan juga netizen yang menonton video berkenaan.

Baca juga perkongsian semasa di media sosial yang pernah kami kongsikan sebelum ini melalui pautan di bawah.

Netizen Tidak Puas Lihat Pak Cik 102 Tahun Kongsi Cerita Askar Jepun Di Kelantan

Laman Facebook Polis Johor Meriah Angkara Kasut Nike Air Jordan x Dior RM34,000

Dijanjikan Wang ‘Percuma’ Dengan Mudah, Ramai Kongsi Tertipu Dengan Skim Isharefans


Puntung Rokok Bersepah Dan Tilam Bernajis, Hos Homestay Luah Kekecewaan Terima Pelanggan Dari ‘Neraka’

Bermula di China dan kini tular di seluruh dunia termasuk Malaysia, penularan wabak COVID-19 turut memberi kesan kepada sektor ekonomi dan pelancongan. Malah, kita dikejutkan dengan beberapa penutupan hotel besar disebabkan wabak pandemik COVID-19.

Terbaharu, perkongsian hos homestay klshortstay-subangusj di Facebook telah mendapat perhatian netizen. Mana tidaknya, sudahlah berdepan waktu sukar kurang menerima pelanggan dan mengalami kerugian apabila menerima pelanggan yang bersikap ‘tiada sivik’.

Menerusi perkongsian tersebut, beliau berasa kecewa apabila melihat keadaan rumah penginapannya yang berada dalam keadaan kotor sehingga mengakibatkan beliau mengalami kerugian dalam RM500.

Team The Vocket telah menghubungi hos homestay tersebut dan beliau mengatakan bahawa cleaner telah kenakan caj 3 kali ganda kerana rumah penginapannya terlalu kotor. Bukan sahaja puntung rokok dan botol-botol minuman turut bersepah serta ada juga najis pada tilam.

Malah, beliau terpaksa menolak pengunjung selama 3 hari di penginapan tersebut sehingga bau rokok hilang. Menurutnya lagi, rules telah diberikan secara bertulis dan pemberitahuan sebelum penginap menginap seperti tidak boleh berparti dan merokok tetapi masih berlaku.

Tambahnya lagi, hos homestay perlu lebih berhati-hati dalam memilih pelanggan selepas ini agar tidak berlaku seperti dirinya. Ini kerana, lebih baik berhati-hati daripada perlu berdepan perkara seperti ini dan menanggung kerugian.

Sudah pasti apabila perkara sebegini berlaku akan membuatkan hos homestay trauma untuk menerima pengunjung. Apakah pandangan anda mengenai isu yang berlaku ini?

Tahukah anda bahawa ulasan jujur pengunjung di sebuah resort bertukar jadi ugutan? Klik sahaja pautan di bawah ini untuk ketahuinya.

Ulasan Jujur Lelaki Ini Di Resort Milik ‘Dato AS’ Bertukar Menjadi Ugutan

Staff Biadab, Resort Terkenal Di Pulau Perhentian Halau Pelanggan

Cocohut Long Beach Resort Pulau Perhentian Jawab Tuduhan Halau Pelanggan Kerana RM50


Punyai BMI Berlebihan, Netizen Sangsi Peserta Ini Mampu Berlari 10 Kilometer Dalam Tempoh 51 Minit

Sekitar beberapa hari lalu, tular di media sosial mengenai kegigihan seorang lelaki bernama Guan Zunyu yang bukan sahaja buktikan kepada ramai mampu melengkapkan larian 10km malah turut berjaya lengkapkan triathlon.

Sukan yang memerlukan seseorang peserta berlari 10km, mengayuh basikal 40km dan berenang 1.6km ini sekaligus memerlukan seseorang untuk berada dalam keadaan kesihatan yang baik serta mempunyai badan yang fit dan cergas untuk melengkapkannya.

Dalam pada itu, Guan Zunyu yang berasal dari Wuhan, China ini berjaya mencuri tumpuan ramai kerana bukan sahaja dapat melengkapkan larian, malah berjaya melakukannya dalam tempoh yang singkat iaitu 10km dan 51 minit atau secara purata kurang enam minit diperlukan untuk satu kilometer.

Di sebalik kegigihan beliau melengkapkan larian, timbul kesangsian di kalangan netizen yang meragui berat badannya yang dilaporkan seberat 125kg serta kemampuan beliau berlari dalam tempoh sedemikian.

Segalanya terjawab menerusi sebuah klip pendek yang menunjukkan ‘larian’ beliau yang terbukti perlahan berbanding apa yang didakwa. Menerusi perkongsian di portal Weibo, Guan Zunyu dilaporkan sekadar berlari 5km dalam tempoh 51 minit namun pihak penganjur memberikan markah untuk larian 10km.

Berdasarkan pendedahan yang dibuat, para netizen nampaknya yang sebelum ini sangsi nampaknya tidak terkejut mengetahui berita ini berlaku di China. Tidak kurang juga yang rasa kecewa sebelum ini kerana tidak mampu berlari lebih baik daripada ‘rekod’ lelaki ini.

Untuk pengetahuan, Guan Zunyu dilaporkan mempunyai berat badan 155kg namun kegigihan geliau dalam bersukan membolehkan beliau menurunkan berat badan kepada 125kg. Walau bagaimanapun, pujian harus diberikan buat beliau kerana bersemangat untuk turut serta dalam acara larian triathlon.

Lihat juga cubaan China meniru filem The Avengers dengan menghasilkan China Captain yang turut menampilkan Sun Wukong.

Filem China Captain Dikritik Hebat Kerana Cuba Tiru The Avengers

Lelaki Di China Jual Anak Pada Harga RM100,000, Guna Wang Untuk Joli Dengan Isteri Baharu

Netizen Terkejut Toyota Alphard Jadi ‘Kereta Mayat’ Sahaja Di China


Pura-Pura Tidak Bersalah Selepas Kantoi, Lelaki Ini Kongsi Rakaman Hampir Jadi Mangsa Penyeluk Saku

Banyak lokasi terkemuka dunia sering menjadi ‘lubuk emas’ buat penyeluk saku kerana para pelancong yang datang tempat-tempat tumpuan ramai.

Baru-baru ini pengguna TikTok @izz_akrm berkongsi rakaman pengalamannya hampir jadi mangsa penyeluk saku berkumpulan semasa bercuti di kota London. Aksi penyeluk saku itu dirakam pada kamera yang dipegang oleh rakannya yang berada di hadapan

Rakaman video itu telah mendapat 1.9 juta kali tontonan dan hampir 3,000 komen daripada pengguna TikTok yang lain. Ramai yang terkejut apabila melihat betapa beraninya penyeluk saku terbabit membuat perkara tersebut secara terbuka di hadapan khayalak ramai.

Kena Pick pocket dekat London. 🤦🏻♂🤦🏻♂🤦🏻♂ #travelwithizz #izzgrouptiktok

Orang ramai menyatakan penyeluk saku tersebut bukan bertindak keseorangan, mereka melakukan secara berkumpulan untuk menjalankan ‘kerja’ mereka.

Dalam video itu kelihatan ada beberapa ‘anggota penyeluk saku’ berjalan menghampiri belakang mangsa sambil salah seorangnya cuba membuka zip beg silang yang dipakai @izz_akrm.

Kemudian penyeluk saku itu sekali lagi cuba mengambil barang di dalam beg silang tersebut. Bagaimanapun kali ini disedari oleh @izz_akrm dan dia segera menanya kepada penyeluk saku berkenaan apa yang dia lakukan.

Penyeluk saku itu segera pura-pura marah apabila dituduh, kemudian melarikan diri daripada @izz_akrm dan rakannya apabila ‘operasi’ mereka sudah terkantoi.

yeah my dad almost kena pickpocket kat oxford jugak recently! alhamdulillah nothing was taken otherwise it would have been a disaster!! and yes they use scarf to cover their hands doing dirty work 💀 https://t.co/Qltjg8ZYon

Wow, even if you wear your bag sling to the front these pickpockets can still access?? Dang really need to get one of those Travelon or Pacsafe bags if I ever go Europe. https://t.co/HJLmOClbgo

Camni rupanya dorang curi. First bukak. Second bru try sauk. Kalau kantoi pura pura marah jskskdkdhs https://t.co/6agh7lemWe

— physical 100 stan (@sofearozaidi_) March 4, 2023

Kata netizen, jika berada di tempat orang lebih baik jangan berpakaian seperti seorang pelancong yang ‘kaya’ dan ‘menonjol’ kerana ia sangat menarik perhatian geng-geng penyeluk saku untuk menjadi mangsa mereka.

Netizen turut mencadangkan agar orang ramai yang ingin melancong untuk meletakkan barang-barang peribadi di dalam jaket dan sentiasa check poket untuk memastikan kesemua barangan peribadi selamat.


‘Pura-Pura Tidak Perasan Kereta Sendiri’- Tindakan Warga Singapura Ini Buat Netizen Bengang

Sejak Malaysia dan Singapura mengumumkan pembukaan semula sempadan darat kedua-dua negara berkuat kuasa 1 April, dapat dilihat pelbagai ragam warga Singapura bersama kereta mereka yang memasuki Malaysia.

Memandu melebihi had kelajuan serta sanggup mengoncang kereta dalam usaha mendapatkan minyak petrol yang lebih antara perlakuan yang kembali dapat dilihat menerusi pembukaan sempadan.

Terbaharu, tular di media sosial sekali lagi apabila terdapat seorang pemandu kereta dengan nombor plet kereta Singapura tampil dengan telatah yang mendapat perhatian netizen.

Menerusi perkongsian Twitter @MALAYSIAVIRALL, dapat dilihat kereta dengan nombor plet Singapura ini seolah sengaja parkir kenderaan beliau di sebuah laluan jalan yang sempit yang sekaligus mengundang kesesakan serta menyusahkan pemandu kereta yang lain.

KERETA SINGAPORE BUAT HAL. LAGI! Pastu pura-pura bukan kereta dia. pic.twitter.com/M6kZS2Uo3l

— MALAYSIA MOST VIRALL (@MALAYSIAVIRALL) April 17, 2022

Bukan sahaja parkir tanpa mengira tempat, apa yang lebih mendapat perhatian netizen adalah telatah pemandu kereta bernombor plet Singapura ini yang seolah pura-pura tidak mengakui dan perasan akan keretanya yang menghalang laluan jalan.

Meskipun sudah dibunyikan hon oleh pemandu belakang, warga Singapura ini seakan tidak endah sebelum ditegur oleh seorang lelaki yang dilihat menunjukkan kepada ruang parkir kenderaan yang betul.

Tindakan yang dilakukan warga Singapura ini telah berjaya dirakam dan dikongsikan di media sosial yang sekaligus membuatkan para netizen turut berang dengan telatah warga Singapura ini. Berikut merupakan respon netizen terhadap perlakuan lelaki ini.

The fact yg dia pegang pouch bag dia through out the video pun dah a dead giveaway dah.. Org SG je yg paranoia sampai tangan sentiasa pgg kt pouch bag takut kena ragut…

— Ayah Chik🌺 should have not (@gwasteady) April 17, 2022

Dia boleh buat muka selenge dia kt situ eh,adoiii. https://t.co/kjli4eeHjP

— jjjulian (@Tttristan___) April 17, 2022

Kan ada parking sebelah wira dgn axia tu. Nak juga benti tengah2 jalan 😂 https://t.co/eLdSRhsz9z

— Daniel (@PUTERA_Miguel) April 17, 2022

Kdg susah nak pecaya betulke spore pnya education ni world class, top ten in the world https://t.co/Hyhn1OcA8A

Sementara itu, terdapat juga para netizen yang turut memaklumkan memiliki pengalaman yang aneh berdepan dengan pemandu warga Singapura sejak pembukaan semula sempadan antara dua negara ini.

Sam Ke Ting selaku wanita yang terlibat dalam insiden basikal lajak dilaporkan dibenarkan tangguh hukuman dengan ikat jamin RM10,000.

Wanita ‘Insiden Basikal Lajak’ Dibenarkan Tangguh Hukuman Dengan Ikat Jamin RM10,000

Selepas ‘Diseru’ TMJ, Datuk Seri Rina Harun Tampil Bersuara Isu Bella


Pusat Beli-Belah 1 Utama Dan Kelab Golf Tropicana Diarah Tutup Mulai Esok

Terkini, pusat beli-belah One Utama, Bandar Utama dan sebuah kelab golf, Tropicana Golf Club & Country Resort, Tropicana di Petaling Jaya diarah tutup mulai esok, 11 Oktober 2020.

Penutupan itu selepas terdapat empat kes positif di pusat beli-belah One Utama membabitkan tiga pekerja dan seorang pengunjung premis serta lima kes positif Covid-19 membabitkan pekerja kelab golf Tropicana dilaporkan setakat ini.

Menurut Pengerusi Jawatankuasa Pengurusan Bencana Daerah Petaling, Johary Anuar, penutupan tersebut bertujuan untuk membuat saringan kontak rapat dan proses nyahkuman.

Malah, pihaknya memohon kerjasama orang ramai yang mengunjungi dua tempat berkenaan pada 30 September hingga 7 Oktober (Bahagian Kosmetik dan Wangian) serta pada 25 September hingga 30 September (Mac City) untuk tampil membuat saringan Covid-19.

Sementara itu, kami kongsikan beberapa artikel berkaitan COVID-19 pada pautan di bawah ini.

1 Utama Jadi Pusat Membeli-Belah Terbaru Catat Kes Positif COVID-19

100 Peratus Murid SK Bangsar Tidak Hadir Ke Sekolah Hari Ini Selepas Dua Kes Positif COVID-19


Pusat Beli-Belah Jawab Isu ‘Clamp’ Kereta Pengunjung Di Petak Parkir Kosong

Pada hujung minggu lalu tular kisah seorang lelaki yang keliru keretanya kena clamp semasa meletaknya di petak kosong parkir dalam pusat beli-belah Berjaya Times Square.

Menurutnya, tiada ‘notis’ atau ‘tanda’ menyatakan orang awam tidak boleh meletakkan kenderaan pada petak kosong ruang letak kereta itu.

‘Apa Salah Saya?’ – Lelaki Keliru Kereta Myvi Kena Clamp Walau Parkir Di Petak Kosong

Berjaya Times Square tampil memberi kenyataan mengenai situasi tersebut. Menurut pusat beli-belah itu, hanya pemilik Myvi itu sahaja yang meletakkan keretanya di belakang ‘Tandem Parking Bay’.

Pasukan Tempat Letak Kereta Berjaya Times Square (BTS) bertindak untuk mengunci tayar kereta itu kerana tidak mempunyai cara untuk mengenal pasti pemilik kereta tersebut.

Tindakan itu dibuat sebagai langkah memastikan pemilik kenderaan yang dikunci tayarnya itu hadir ke pejabat Pengurusan Tempat Letak Kereta untuk mendapatkan bantuan.

“Semasa pemilik tiba di Pejabat Pengurusan Tempat Letak Kereta dan memberitahu situasi yang dihadapinya, kereta tersebut dilepaskan tanpa sebarang denda dikenakan kerana kami hanya berniat mahu ‘menghalang’ pemilik kereta lain berbuat perkara yang sama,” petik kenyataan rasmi Berjaya Times Square.

Terdahulu seorang lelaki berasa pelik keretanya kena clamp walaupun diletakkan pada ruang parkir kosong dalam sebuah pusat beli-belah. Baca lebih lanjut melalui pautan di bawah.

Tindakan Lelaki Ini Mengamuk Kereta Kena ‘Clamp’ Undang Pertikaian Netizen

Mahu Elak Bayar Denda RM50, Pemandu Honda Ini Sanggup Lenyek ‘Clamp’ Sewaktu Undur Kereta


Pusat Beli-Belah Thailand Perkenal ‘Foot Pedal’, Bantu Pelanggan Guna Lif Tanpa Sentuhan

Bagi mengurangkan risiko jangkitan COVID-19 dalam kalangan pengunjung mereka, sebuah pusat membeli belah di Thailand baru-baru ini memperkenalkan ‘foot pedal’ atau pun pedal kaki di lif-lif mereka.

Pedal kaki yang diletakkan bersama lif digunakan bagi mengurangkan risiko jangkitan wabak itu dengan para pelanggan kini tidak lagi perlu menekan butang-butang lif dengan tangan tetapi mereka hanya perlu menekan menggunakan kaki.

Bagi menggunakan alat ini, pengguna hanya perlu menekan pedal mengikut aras atau tingkat yang ingin dituju mereka dengan kaki sekaligus dapat mengurangkan risiko jangkitan selepas Thailand mula melonggarkan sekatan kawalan pergerakan di negara mereka minggu lalu.

Berikut video pendek yang mula dikongsikan di media sosial mengenai penggunaan pedal kaki tersebut yang dengan jelas menunjukkan penggunaannya dalam kalangan pengunjung pusat membeli-belah tersebut.

Penggunaan alatan tersebut mula mendapat perhatian dunia dengan ia dilihat sebagai antara inovasi terbaik untuk orang ramai kekal mengamalkan standard operating procedure berkait COVID-19 bagi membendung penularannya.

Malah ia juga dilihat lebih berkesan dan efektif dalam meminimakan risiko jangkitan berbanding beberapa langkah persendirian yang diambil seperti menggunakan pencungkil gigi dan alatan lain untuk menekan butang lif sebelum ini.

Baca perkongsian kami sebelum ini yang memaparkan  usaha-usaha dilakukan negara-negara di seluruh dunia  mendepani norma baru akibat wabak ini di pautan di bawah.

Kafe Di Jerman Guna ‘Topi Helikopter’ Bantu Pelanggan Jaga Jarak Sosial

Restoran Di Thailand Ini Guna Patung Panda Untuk Bantu Pelanggan Amalkan Penjarakkan Sosial


Pusat Fitness Yang Pertama Di Dunia Sediakan Latihan Tidur Kini Dibuka

Kebiasaannya, anda pergi ke gym atau pusat fitness untuk menjaga kesihatan badan dengan bersenam, namun lain pula ceritanya di United Kingdom. Mereka ke gym untuk tidur, ya! Tidur.

Ini mungkin konsep senamam terbaharu. Konsep tidur ini dicipta oleh David Lloyd Club iaitu sesi tidur selama 45 minit yang dikenali sebagai napercise. Menurutnya, cara ini mampu mengekalkan kelangsingan badan dan kekal cergas.

Walaupun agak skeptikal didengari, namun ternyata konsep ini ada logiknya juga memandangkan tidur juga merupakan aktiviti penting yang perlu dilakukan demi menjaga kesihatan.

Napercise dikhususkan untuk orang-orang dewasa yang sibuk dalam kehidupan seharian sehinggakan tidak mempunyai waktu tidur. Selama 60 minit, anda akan diberi latihan untuk tidur. 15 pertama adalah sesi mengeliat dan 45 minit selebihnya adalah untuk tidur. Ianya bukan sekadar memejam mata, tetapi untuk dapatkan tidur yang berkualiti.

Menurut pemilik gym, sesi tidur ini dilakukan untuk menyegarkan semula fikiran, tubuh badan serta dapat membakar kalori. Dalam kelas tersebut, ahli akan disediakan selimut, penutup mata dan tempat yang selesa untuk tidur disamping mendegar muzik-muzik lembut.

Dengan itu, ia membuatkan anda mudah terlelap dan berjaya mendapatkan tidur yang berkualiti. Ini merupakan kelas pertama di dunia yang menawarkan latihan tidur siang.

Dalam satu kajian membuktikan bahawa tidur siang sangat baik untuk kesihatan seperti dapat meningkatkan tahap keyakinan, menghilangkan perasaan cemas, stress dan menjaga mood supaya kekal positif. Keseluruhannya, aktiviti ini baik dari segi mental dan fizikal.

Selain penat, kurang tidur akan menyebabkan seseorang itu berada dalam kerisauan melampau, kemurungan dan kurang tenaga untuk bersenam serta menjadi tidak peka dalam membuat keputusan.

Ini idea yang menarik memandangkan kebanyakan ibu bapa di UK menghidap “epidemik kepenatan” dengan 86% daripada mereka mengakui “terseksa” dengan keletihan dan 26% lagi mengadu hanya dapat tidur kurang 5 jam sehari.

Kalau ada juga mempunyai masalah yang sama, adakah anda sanggup bayar untuk tidur?


Pusat Hiburan Tidak Lagi Dibenarkan Beroperasi Selepas 1 Pagi Bermula Tahun Hadapan

Menteri Wilayah Persekutuan, Khalid Samad telah menetapkan peraturan baru secara ketat yang akan dikuatkuasakan bermula Januari 2019 di mana pusat-pusat hiburan yang ada di pusat bandar tidak lagi dibenarkan untuk beroperasi selepas 1 pagi.

Peraturan ini ditetapkan kerana kebanyakan pusat hiburan yang beroperasi selepas waktu 1 pagi seringkali dikunjungi oleh penduduk tempatan bukannya pelancong asing yang datang ke Malaysia.

Walaubagaimanapun, premis-premis yang sering dikunjungi oleh pelancong akan diberikan pengecualian dan dibenarkan beroperasi sehingga 5 pagi dengan syarat setiap pusat hiburan tersebut mempunyai kebenaran khas oleh pihak Dewan Bandaraya Kuala Lumpur (DBKL).

Namun, pihak DBKL perlu menyemak semula premis-premis yang akan diberikan kebenaran khas untuk beroperasi sehingga 5 pagi kerana pihak mereka tidak mahu ia disalahgunakan dan mendapat aduan orang ramai kemudian hari.


Agensi Perisikan Amerika Syarikat Dakwa China Bohong Jumlah Sebenar Pesakit Kes COVID-19

Laporan terbaharu dari agensi perisikan Amerika Syarikat menuduh kerajaan China tidak jujur kerana menyembunyikan data sebenar jumlah kes COVID-19 di negara terbabit.

Berdasarkan sumber dari tiga pegawai AS yang dipetik dari Bloomberg, agensi perisikan tersebut menjelaskan dalam laporan rahsia Rumah Putih bahawa jumlah sebenar pesakit yang dijangkiti dan meninggal dunia akibat COVID-19 di China tidak dilaporkan kepada media.

“Kesimpulan daripada laporan rahsia itu adalah angka yang diumumkan kerajaan China adalah palsu,” kata sumber agensi perisikan AS.

Rumah Putih menerima laporan perisikan itu minggu lalu. Namun pada 1 April, Presiden AS, Donald Trump telah memberi kenyataan kepada media dengan menyatakan bahawa beliau belum menerima apa-apa maklumat dari agensi perisikan. Dalam masa yang sama, Trump menyatakan bahawa, “Apa yang jelas angka mereka kelihatan sedikit dan saya berniat baik bila saya katakan begitu.”

China telah melaporkan 82,361 kes virus corona dan 3,300 orang meninggal dunia menurut data dari Universitas Johns Hopkins. Jumlah itu jauh lebih tinggi dengan kes  pesakit COVID-19 di AS dengan jumlah keseluruhan adalah 244,000 kes dan lebih dari 6,000 kematian akibat wabak yang berasal dari Wuhan.

Kerajaan China masih mengambil sikap berdiam diri dengan tuduhan terbaharu ini, manakala wakil Presiden AS Mike Pence meminta China untuk lebih terbuka, “Kita akan mendapat lebih banyak manfaat jika China lebih terbuka.”

Terdapat keraguan pada data yang dilaporkan oleh China, baik di dalam dan luar negeri. Pemerintah China juga berulang kali menukar cara mereka mengira kes termasuk mengecualikan mereka yang positif COVID-19 tanpa gejala.

Bagi ketua pengarang Global Times, Hu Xijin memandang tuduhan terbaharu AS ini hanyalah cubaan untuk mengalih perhatian dunia dengan peningkatan kes kematian di AS dan negara barat, katanya di platform media sosial Weibo.

Tambah beliau lagi, tidak masuk akal untuk China bertindak menyembunyikan data apabila wabak ini telah menular dengan meluas di seluruh dunia. Bagi Hu, kejayaan China berjaya mengurangkan jumlah kematian di Hubei adalah dengan mengerahkan pekerja perubatan dari seluruh China untuk bertapak di sana.

Untuk bacaan lanjut mengenai COVID-19 di China, klik pautan di bawah.

‘Test Kit’ COVID-19 Bermasalah Dari China Buatkan Jumlah Maut Di Sepanyol Meningkat

Warga China Rai Bebas COVID-19 Dengan Membuka Semula Pasar Basah Haiwan Eksotik

Baru Sahaja Umum Bebas COVID-19, China Terima 54 Kes Terbaru


Pusat Membeli Belah Yang Terbaru Di Kedah Akan Dibuka Pada 1 Oktober

Dengan pembangunan bernilai RM500 juta, pusat membeli belah Aman Central akan dibuka kepada orang ramai pada 1 Oktober.

Pengarah urusan Belleview Group Datuk Sonny Ho berkata pusat membeli belah itu dijangka menarik pelanggan bukan saja dari Kedah tapi juga Perlis dan selatan Thailand.

Belleview Group managing director Datuk Sonny Ho said the shopping mall is expected to attract customers not only from Kedah, but also Perlis and southern Thailand.

Ho berkata beliau yakin mall tersebut yang terletak betul betul bertentangan menara ALor Setar akan menjadi tempat tumpuan orang ramai di utara Malaysia dan selatan Thai.

Selain itu, Aman Central juga akan membawakan jenama jenama besar seperti H&M, Uniqlo, Guess, Padini, Starbucks, Pandora, Baskin Robbins dan banyak lagi, tanpa mengabaikan peniaga peniaga tempatan.

Tarikan utama mall tersebut ialah Aman Walk, kawasan terbuka yang direka dengan dua tingkat tempat duduk untuk menikmati pemandangan menara Alor Setar.

Aman Central juga mempunyai zon istimewa yang dipanggil mini shop yang mengumpulkan 60 peniaga tempatan dan sehingga sekarang semuanya sudah penuh ditempah.

LIKE dan FOLLOW Vocket di Facebook serta Instagram


Pusat Pelacuran Guna Kad ‘Loyalty’ Untuk Beri Ganjaran Diserbu Polis

Serbuan ke atas pusat-pusat pelacuran di negara kita sering sahaja dilaporkan di dada-dada akhbar dan kebanyakan serbuan ini akan menemukan sekumpulan wanita serta bapa ayam atau individu-individu bertanggungjawab menguruskan mereka.

Tetapi dalam serbuan yang dilakukan di sebuah hotel di Kuala Lumpur malam tadi seperti dilaporkan Berita Harian, pihak polis turut menemui sesuatu yang baru dalam modus operandi mereka.

Berbeza dengan bayaran dan perkhidmatan seks seperti yang biasa ditawarkan, sindiket kali ini turut menawarkan kad kesetiaan atau loyalty card.

Jika anda pernah menggunakan mana-mana kad kesetiaan sebelum ini, anda mungkin tidak mempunyai masalah untuk memahami terma ini.

Tetapi buat anda yang kurang biasa dengan kad kesetiaan, ianya ditawarkan untuk memberikan anda ganjaran dan juga penjimatan apabila anda berbelanja.

Dalam kes sindiket pelacuran ini, mereka akan menawarkan satu perkhidmatan percuma kepada pelanggan selepas membayar atau melanggan sebanyak enam kali.

Secara mudahnya- enam kali bayar satu kali percuma.

Bagaimanapun, menerusi hasil maklumat yang diberikan orang awam melalui aplikasi Volunteer Smartphone Patrol (VSP) Polis Diraja Malaysia (PDRM), sindiket berkenaan berjaya diserbu pada semalam.

Dalam serbuan berkenaan, pihak polis telah menahan 12 wanita yang terdiri daripada warga Vietnam dan Thailand yang disyaki pekerja seks.

Selain itu, dua lelaki tempatan dan seorang lelaki warga asing yang berperanan sebagai penjaga juga turut ditahan.

Menurut pihak polis lagi, sindiket pelacuran itu telah beroperasi sejak tiga bulan yang di hotel bertaraf tiga bintang di Jalan Ipoh itu dan pihaknya kini juga sedang menyiasat pembabitan pihak hotel dalam kes berkenaan.

Baca juga perkembangan semasa dalam negara yang pernah kami kongsikan sebelum ini melalui pautan di bawah.

Mahu Kurangkan Kemalangan, Polis Cadang Remaja Guna Motosikal 70cc Dan Ke Bawah

‘Hacker’ Dari Malaysia Mengaku Serang 300 VPN Korporat Indonesia

Bangkai ‘Black Panther’ Bernilai RM300,000 Antara Yang Dirampas Di Kelantan


Pusat Pertunjukan Seni Terbesar Di Dunia Mula Dibuka Di Taiwan

Pusat Kesenian Kebangsaan Kaohsiung telah melakar sejarah sebagai pusat pertunjukan seni terbesar di dunia. Pusat kesenian dengan reka bentuk unik ini dibina oleh sekumpulan arkitek dari syarikat Mecanoo dari Belanda.

Pusat kesenian yang berkeluasan 141 ribu kaki persegi ini mula dibina dari tahun 2016 tersebut baru sahaja disiapkan dan telah dirasmikan beberapa hari lepas.

Pusat kesenian ini turut dilengkapi dengan kemudahan seperti ruang pementasan opera yang boleh memuatkan sehingga 2,200 penonton, manakala dewan konsert pula boleh menampung sehingga 1,900 penonton dalam satu-satu masa.

Bukan itu sahaja, pusat ini turut dilengkapi dengan ruang-ruang pameran seni dan teater untuk kegunaan aktiviti kesenian. Lihat suasana sekitar perasmian Pusat Kesenian Kebangsaan Kaohsiung beberapa hari yang lalu.

Open House at the National Kaohsiung Center for the Arts – more than 50.000 joined us and the day is not over yet! . . The flow, the energy of the people of Kaohsiung, it’s all impressive! You can’t beat this feeling. . The ongoing preparations for the grand opening this Saturday 13th October are coming into place. . #mecanoo #architecture #taiwan #movies #driveinmovie #travel #arquitectura #cave #arquitetura #publicspace #photoofthefay #photography #mecanoo #Asia #Kaohsiung #performance #stage #outdoor #banyan #plaza #banyanplaza #tropical #shipyard #shipindustry #weiwuying #park #city #architecturelovers #衛武營國家藝術文化中心 #衛武營

A post shared by  Mecanoo (@mecanoo_) on Oct 10, 2018 at 7:23am PDT

A post shared by  Mecanoo (@mecanoo_) on Oct 10, 2018 at 7:27am PDT


Pusat Tahfiz Eksploitasi Kanak-Kanak Akhirnya Ditutup

Pastinya anda sudah biasa nampak pelajar tahfiz menjual produk hingga ke tengah malam bertujuan untuk mencari dana pembangunan pusat tahfiz mereka di stesen minyak, kedai makan dan pelbagai lokasi lain. Bila ditanya, dikatakan sebagai ‘latihan’ mereka untuk belajar cara berniaga.

Dalam laporan Berita Harian, sebuah pusat tahfiz di Sungai Petani ditutup berikutan beroperasi tanpa kebenaran dan dipercayai mempergunakan pelajar-pelajar tahfiz untuk mengutip derma. Tidak dapat dinafikan, orang ramai pasti akan menderma apabila para pelajar tersebut meminta derma kerana mereka menggunakan nama agama untuk meraih simpati.

Melalui perkongsian oleh PW Community di Facebook, pusat tahfiz berkenaan adalah di bawah seliaan SM Amin, pemilik produk yang dijual oleh para pelajar Tahfiz ini.

Untuk pengetahuan anda, ianya merupakan satu kesalahan untuk mempergunakan pelajar untuk meminta derma. Wang yang dikutip pula dikhabarkan digunakan untuk kepentingan diri dan bukannya untuk pembangunan pusat tahfiz seperti yang diwar-warkan.

Malah, semalam tersebar satu video yang memaparkan pelajar tahfiz dipaksa mengosongkan pusat tahfiz tersebut dan SM Amin adalah pemilik pusat tahfiz tersebut yang ditutup oleh Kerajaan Negeri Kedah. Bahkan, SM Amin meluahkan rasa sedih dan kecewa kerana pusat tahfiz tersebut ditutup. Tetapi sebenarnya penduduk Sungai Petani kebanyakkannya sudah tahu akan modus operandi SM Amin yang mengeksploitasi pelajar tahfiznya selama ini.

Anak2 yatim di Sg Petani Kedah di halau.. 😭😭😭😭 #phkejam #PRKRantau pic.twitter.com/4aOBaN1rsi

— Pejuang Melayu Islam (@PejuangMelayu69) March 16, 2019

Tak payah buat-buat menangis la. Orang Sungai Petani semua tahu modus operandi korang. Ada 213 budak-budak cuma 13 orang anak yatim. Suruh budak-budak kutip derma konon untuk rumah anak yatim, padahal boss korang beli banglo, kereta mewah. Dasar penunggang agama level beruk! https://t.co/5aJBFPPWWZ

Pengerusi Jawatankuasa Kesihatan, Pembangunan Luar Bandar, Agama dan Syarikat Berkaitan Kerajaan negeri, Datuk Dr Ismail Salleh, berkata notis penutupan dikeluarkan pada 11 Mac lalu oleh Jabatan Hal Ehwal Agama Islam Kedah (JAIK).

Beliau berkata, taktik licik pengusaha pusat tahfiz amal terbabit sering bertukar premis dengan mendaftar nama baharu selepas tindakan diambil, menyukarkan kerajaan negeri untuk membanteras kegiatan mengeksploitasi pelajar meminta derma sambil menjual produk tertentu.

Sepandai-pandai tupai melompat, akhirnya jatuh ke tanah jua. Ada yang berpendapat penutupan ini bersifat politik tetapi dengan bukti dan risikan terperinci oleh JAIK, warganet sendiri boleh nilai siapa yang benar. Sungguh menyedihkan apabila agama ditunggang sehingga sebegini rupa.


Pusat Vaksinasi IDCC Tutup Hari Ini Setelah Petugas Positif COVID-19

Badan Bertindak Imunisasi (CITF) dalam satu kenyataan tengah malam tadi memberitahu orang ramai mengenai penutupan Pusat Pemberian Vaksin (PPV) Ideal Convention Centre (IDCC), Shah Alam selama sehari, hari ini berikutan kes positif COVID-19 yang dikenal pasti dalam kalangan petugasnya, lapor Berita Harian.

Berikutan daripada penutupan ini, pihak CITF akan melakukan kerja-kerja sanitasi sambil menyarankan mereka yang hadir untuk vaksinasi di IDCC antara 29 Jun hingga 12 Julai lalu untuk membuat ujian penilaian kendiri. Manakala bagi yang bergejala, diminta untuk membuat ujian saringan COVID-19.

Bagi janji temu vaksinasi yang dijadualkan pada 13 Julai pula, pihak CITF akan memberi tarikh baru yang akan dimaklumkan secepat mungkin. Segala butiran lanjut akan dimaklumkan dari semasa ke semasa dan sebarang pertanyaan boleh diajukan ke talian 03-88934303.

PPV Ideal Convention Centre (IDCC), Shah Alam akan ditutup selama satu hari pada 13 Julai 2021 susulan kes positif COVID-19 yang dikenal pasti dalam kalangan petugas di PPV tersebut. pic.twitter.com/Olqtnb1od8

— Vaksin COVID-19 🇲🇾 (@JKJAVMY) July 12, 2021

Dalam laporan The Star, mereka yang dijadualkan mendapatkan vaksinasi pada hari ini di IDCC telah dimaklumkan sejak awal pagi ini lagi mengenai pembatalan temu janji setelah menerima SMS untuk memeriksa aplikasi mySejahtera.

“Suami saya mendapat tahu di Twitter pagi ini bahawa IDCC PPV akan ditutup untuk sanitasi. Pada masa itu, saya memeriksa mySejahtera dan belum ada kemas kini.

“Tetapi sekitar jam 8 pagi, saya menerima SMS untuk memeriksa mySejahtera dan slot baru telah diberikan pada 19 Julai,” kata Shahira Hussin ketika ditemual oleh The Star.

Shahira juga mengatakan bahawa dia telah memohon cuti dua hari untuk vaksinasi, tetapi telah membatalkan cuti tersebut.

“Suami saya juga mengambil cuti untuk menjaga anak-anak. Pada mulanya saya risau dengan tarikh (janji temu) yang baru tetapi saya gembira kerana mereka telah memberitahu saya dengan cepat mengenai tarikh baru itu,” katanya.

Dikecam selepas ‘demand’ mahu jeni Pfizer, Ifa Raziah nafi memilih vaksin. Klik pautan di bawah untuk membaca.

Dikecam Selepas ‘Demand’ Mahu Jenis Pfizer, Ifa Raziah Nafi Memilih Vaksin

‘Bergaya’ Sebagai T-Rex Untuk Mengambil Vaksin, Perkongsian Gambar Ini Curi Perhatian Netizen

Ribuan Orang Di India Disuntik Dengan Vaksin COVID-19 Palsu Berisi Air Garam


Putera Harry Dan Isteri Hampir Kemalangan ‘Ngeri’, Peminat Samakan Dengan Tragedi Puteri Diana

Putera Harry, isterinya Meghan dan ibunya Doria Ragland terlibat dalam aksi kejar-mengejar dengan paparazzi sehingga hampir berlakunya kemalangan ’ngeri’, kata jurucakap pasangan itu seperti yang dilaporkan Insider.

Difahamkan bahawa insiden ini berlaku selepas Harry dan Meghan meninggalkan majlis anugerah di New York pada hari Selasa. Ketika mahu pulang, mereka dikejar oleh paparazi sehingga hampir berlakukan ‘beberapa kemalangan’.

Dalam satu kenyataan, jurucakap pasangan itu berkata, “Malam tadi, Duke dan Duchess of Sussex dan Cik Ragland terlibat dalam aksi kejar-mengejar dengan kereta yang hampir membawa malapetaka disebabkan sekumpulan paparazi yang sangat agresif.

“Kejar-mengejar tanpa henti ini, yang berlangsung lebih dua jam, mengakibatkan beberapa hampir berlakunya kemalangan membabitkan pemandu lain di jalan raya, pejalan kaki dan dua pegawai NYPD,” katanya.

Kejadian ini kelihatan sama seperti kematian maut yang menimpa Puteri Diana, ibu kepada Putera Harry yang maut selepas terlibat dengan kemalangan kereta di Paris, Perancis, ketika dikejar paparazi.

Pada awal pagi 31 Ogos 1997, Diana dan teman lelakinya, Dodi Fayed, berada di dalam Mercedes-Benz hitam apabila pemandu mereka cuba melarikan diri daripada paparazi sehingga melanggar tiang di terowong Pont de l’Alma. Pemandu, Henri Paul, dan Fayed meninggal dunia di tempat kejadian, manakala Diana pula meninggal di hospital.

Dalam dokumentari 2017 “Diana, 7 Days,” Harry bersuara menentang jurugambar yang katanya menyebabkan nahas yang membunuh ibunya.

“Salah satu perkara yang paling sukar untuk diterima ialah hakikat bahawa orang yang mengejarnya ke dalam terowong adalah orang yang sama yang mengambil gambarnya ketika dia maut di tempat duduk belakang kereta,” katanya.

“Saya dan William tahu itu, kami telah diberitahu berkali-kali oleh orang yang tahu perkara ini berlaku. Dia mengalami kecederaan kepala yang agak teruk tetapi masih bernafas di tempat duduk belakang dan mereka yang menyebabkan kemalangan, bukannya membantu , tetapi mengambil gambar kematiannya. Dan kemudian gambar-gambar itu kembali ke meja berita di negara ini.”


Putera Harry Dan Meghan Markle ‘Putuskan’ Hubungan Keluarga Diraja, Mahu Hidup Seperti Rakyat Biasa

Meghan Markle dan Putera Harry mengumumkan semalam bahawa mereka akan “melangkah keluar dari anggota ‘senior’ keluarga diraja,” meninggalkan kehidupan yang dibayar oleh pembayar cukai kepada kehidupan yang berasaskan pencarian kewangan sendiri.

Pasangan diraja ini mengumumkan berita tersebut dalam satu hantaran terbaharu di Instagram, dengan menyatakan bahawa mereka mahu ‘mencipta peranan baru dalam institusi ini.’

“Kami berhasrat untuk melangkah keluar dari anggota keluarga diraja dan akan bekerja bagi membantu dari segi kewangan, sambil terus menyokong sepenuhnya Permaisuri Yang Maha Mulia,” kata mereka sambil menambah bahawa mereka bercadang untuk membahagikan masa antara United Kingdom dan Amerika Utara.

Menurut BBC, tidak ada ahli keluarga diraja yang lain diminta untuk menyuarakan pendapat dan ini mengakibatkan kenyataan mereka dirujuk sebagai ‘mengecewakan’.

New statement from Queen’s office. Clearly early days with much to work out @7NewsAustralia #HarryandMeghan pic.twitter.com/5ZudrW17kG

— Sarah Greenhalgh (@GreenhalghSarah) January 8, 2020

Buckingham Palace dalam satu kenyataan mengatakan bahawa perbincangan mengenai masa depan Duke dan Duchess of Sussex adalah ‘pada peringkat awal.’

“Kami memahami keinginan mereka untuk mengambil pendekatan yang berbeza, tetapi ini adalah isu rumit yang akan mengambil masa,” kata kenyataan itu.

Putera Harry adalah pewaris keenam dalam barisan takhta British, di belakang ayahnya Prince Charles, abangnya Prince William, dan tiga anak lelaki William – Prince George, Prince Louis, dan Princess Charlotte.

Spekulasi peranan Harry dan Meghan di dalam keluarga diraja mula menjadi tanda tanya selepas Queen Elizabeth II memaparkan gambar semua ahli keluarga diraja pada sambutan Krismas tahun lalu, namun tidak kelihatan adalah gambar Harry dan Meghan.

Kedua-dua pasangan telah berkahwin pada May 2018. Klik pautan di bawah untuk membaca dengan lebih lanjut.

Putera Harry Dan Meghan Markle Sah Jadi Pasangan Suami Isteri


Putera Harry Dan Meghan Markle Sah Jadi Pasangan Suami Isteri

Semalam jutaan peminat diraja seluruh dunia menjadi saksi penyatuan antara pewaris keenam takhta Britain, Putera Harry,33, dan aktres, Meghan Markle, 36, di Gereja St George, Istana Windsor England.

Majlis perkahwinan diraja yang berlangsung dalam suasana meriah dan penuh emosi itu turut disaksikan lebih 100,000 orang ramai yang sudah berkumpul di sepanjang jalan menuju ke Istana Windsor.

Prince Harry was joined by his Best Man The Duke of Cambridge as they met some of those waiting in the crowds on Castle Hill #RoyalWedding pic.twitter.com/aeqw1vmrbO

— The Royal Family (@RoyalFamily) May 18, 2018

Terdapat beberapa selebriti terkenal juga dilihat menghadiri untuk menyaksikan perkahwinan bersejarah ini Putera Harry dan Meghan Markle ini. Antara selebriti itu ialah pengacara televisyen terkenal Oprah Winfrey, pelakon Bollywood Priyanka Chopra, pasangan selebriti David dan Victoria Beckham serta George Clooney dan isterinya, Amal Clooney.

Amal and George Clooney. She's definitely the most beautiful of the guests today 😍😍😍 #RoyalWedding2018#RoyalWedding pic.twitter.com/vzpdDERhkS

— Faruq Oluderu (@ThatGuyFaruq) May 19, 2018

#RoyalWedding David and Victoria Beckham slaying like always pic.twitter.com/vquef3t5qs

— alondra (@londerswonderss) May 19, 2018

Selepas melafazkan ikrar, pasangan itu bertukar-tukar cincin, iaitu diperbuat daripada emas untuk Meghan, manakala Harry pula cincin platinum. Pasangan itu kemudiannya diarak menaiki kereta kuda kereta Ascot Landau mengelilingi sekitar Windsor sebelum menuju ke majlis resepsi di Istana Windsor.

Pasangan ini dianugerah gelaran Duke dan Duchess of Sussex oleh nendanya, Ratu Elizabeth II, selain gelaran Earl of Dumbarton dan Baron Kilkeel.

Tomorrow, as Prince Harry and Ms. Meghan Markle get married you'll be able to follow live in many ways on our official online channels – here @RoyalFamily @KensingtonRoyal & @ClarenceHouse. Find out more here > https://t.co/NSXixLyYuM #RoyalWedding pic.twitter.com/kgWKIkrxft

An update on the #RoyalWedding: pic.twitter.com/wfJ6ZFyzHi

— Kensington Palace (@KensingtonRoyal) May 18, 2018


Putera Harry Percaya Dia Dilahirkan Untuk Jadi ‘Spare Part’ Organ Kepada Putera William

Putera Harry percaya dia dilahirkan ke dunia ini hanyalah sebagai ‘back up’ untuk organ jika suatu hari nanti, Putera William memerlukannya.

Kenyataan ini disampaikan Putera Harry dalam memoirnya terbaharunya, Spare, yang dikeluarkan pada Selasa lalu, seperti dilaporkan New York Post.

“Dua tahun lebih tua daripada saya, Willy (Putera William) adalah Pewaris, manakala saya adalah Spare,” tulis Putera Harry dalam memoirnya.

Putera Harry dan Putera William adalah anak kepada Raja Charles III England.

Ibu mereka, Puteri Diana, meninggal dunia dalam kemalangan pada 31 Ogos 1997.

“Saya adalah bayangan, penyokong, pelan B. Saya dilahirkan ke dunia sekiranya sesuatu berlaku kepada Willy,” tulisnya tentang Putera William, yang kini adalah pewaris takhta British.

Putera Harry menambah bahawa dia menyedari tugasnya untuk menjadi pembantu kepada abangnya.

Atau jika perlu, sambung Putera Harry, menjadi kewajipannya untuk menyediakan ‘alat ganti’ kepada Putera William.

“Buah pinggang, mungkin. Pemindahan darah atau saraf tunjang,” kata Putera Harry dalam memoirnya, Spare.

Dia juga menulis bahawa Raja Charles III tidak akan pernah menaiki pesawat yang sama dengan Putera William.

Putera Harry berkata ini kerana ketakutan mereka bahawa ada potensi di mana kedua-dua mereka boleh terbunuh.

“Tetapi tiada siapa yang peduli dengan siapa saya mengembara. ‘Spare’ sentiasa boleh dimaafkan,” dakwa Putera Harry.

Dakwanya, ketika berusia 20 tahun, dia diberitahu bapanya menyambut kelahirannya dengan sindiran.

“Luar biasa! Sekarang anda telah memberikan saya seorang Waris dan Simpanan – tugas saya telah selesai. Mungkin bergurau, saya rasa,” tulis Harry.

Walaupun menamakan memoirnya Spare, Harry menganggap dia sudah menerimanya takdirnya dari awal.

“Saya tidak tersinggung, saya tidak merasakan apa-apa mengenainya,” tulisnya.

“Setiap lelaki dan perempuan, sekurang-kurangnya sekali, membayangkan diri mereka sebagai putera raja atau puteri. Oleh itu, Spare atau bukan Spare, tidaklah begitu teruk,” katanya.


Putera Mahkota Saudi Kena ‘Main’, Beli Lukisan Palsu Dipercayai Milik da Vinci Pada Harga RM2 Bilion

Tahukah anda pada November 2017, satu pertempuran harga selama 20 minit sedang berlangsung di rumah lelong Christie dengan sebuah karya yang dipercayai dari Leonardo da Vinci telah menjadi taruhan. Lukisan bertajuk Salvator Mundi atau Savior of the World ini pernah dijuluki sebagai Mona Lisa lelaki, ia telah menjadi perhatian golongan kaya dari seluruh dunia. Tawaran harga dibuat oleh para jutawan dan muzium di China, AS, Qatar, Rusia dan Arab Saudi.

Pada hari sebelum lelongan dibuka kepada kelompok kayangan ini. Rumah lelong Christie menganggarkan bahawa lukisan da Vinci akan dijual pada harga USD$ 100 juta. Tetapi apa yang mereka tidak jangka adalah ia dibeli pada harga yang lebih tinggi, iaitu USD$ 450 juta atau sekitar RM2 bilion. Anda tahu siapa yang membelinya? Putera Mahkota Arab Saudi, Mohammed bin Salman atau lebih kenali sebagai MBS.

Harga yang dibeli oleh MBS telah mencipta rekod sebagai karya seni paling mahal pernah dijual di acara lelongan awam. Rekod sebelum ini dipegang oleh bekas perdana menteri Qatar, Hamad bin Jassim bin Jaber Al Thani yang membeli karya seni berhara USD$ 179 juta untuk karya Pablo Picasso bertajuk “Women of Algiers (Versi O)” pada tahun 2015.

Apa yang menjadi masalah sekarang adalah dakwaan yang hadir dari siri dokumentari The Savior for Sale iaitu Salvator Mundi yang dibeli oleh MBS bukanlah hasil kerja tangan asli da Vinci. Laporan itu menyatakan bahawa walaupun beberapa sarjana terkemuka menganggap Salvator Mundi sebagai karya asli oleh da Vinci, tetapi hujah ini telah dipatahkan oleh beberapa pakar lain yang berpendapat bahawa da Vinci hanya menyumbangkan beberapa elemen kepada lukisan itu sahaja.

Nak dijadikan cerita, setelah membeli lukisan yang dipercayai hasil kerja tangan da Vinci pada tahun 2017, rancangan asal MBS adalah untuk mempamerkan lukisan itu di Abu Dhabi selama dua tahun. Kemudian berpindah pula ke Paris pada 2019 dengan tujuan untuk memperingati ulang tahun ke-500 kematian Leonardo da Vinci.

Semasa di Paris, lukisan berharga USD$ 450 juta ini telah menjalani pelbagai jenis ujian yang dijalankan oleh pihak muzium. Hasil ujian itu mengejutkan. Karya terbabit kata seorang sumber muzium adalah bukan hasil kerja tangan asli da Vinci dan ia telah dikuatkan lagi oleh pandangan pakar bahawa lukisan itu hanya dihasilkan di studio da Vinci tetapi bukan dari da Vinci.

Dan pada hari di mana muzium seni ini mahu dibuka kepada orang ramai untuk memperingati da Vinci. Lukisan yang paling banyak menjadi sebutan orang ramai tidak membuat kemunculan. Kejadian ini bukan sahaja mencetuskan tanda tanya kepada awam – adakah lukisan itu karya asli da Vinci? – tetapi ia juga meletuskan krisis diplomatik di antara Saudi dan Perancis.

Keluarga diraja Saudi yang berang apabila diberitahu mengenai kepalsuan lukisan itu bertegas untuk lukisan itu dipamerkan juga. Sambil meletakkan syarat bahawa lukisan itu mesti berada di sebelah Mona Lisa. Ada laporan menyatakan bahawa pihak Saudi sedia melobi Perancis jika lukisan itu dibenarkan untuk membuat pertunjukan. Khabar angin ini hadir setelah wujud kebimbangan para pelabur bahawa isu ini akan memberi kesan kepada hubungan strategik dan ekonomi antara Saudi dan Perancis.

Bagaimanapun, permintaan MBS mulanya ditolak oleh pihak muzium, dengan alasan bahawa Mona Lisa disimpan di bilik yang dibina khas dan tidak dapat menampung 30,000 pengunjung. Dan seterusnya ditolak dengan tegas oleh Presiden Macron, dengan alasan bahawa dia tidak boleh membiarkan kredibiliti Perancis menjadi taruhan.

16 tahun yang dulu, MBS boleh membeli lukisan ini pada harga yang jauh lebih murah. Salvator Mundi yang dibeli dengan harga USD$450 juta ini boleh dibeli dengan harga USD$ 1,175 (RM4,851) pada tahun 2005 dan ia dijual oleh seorang peniaga seni di New York. Setelah menjalani beberapa ujian pemulihan, lukisan ini akhirnya disahkan oleh beberapa pakar seni Inggeris sebagai da Vinci yang sudah lama hilang.

Ia kemudiannya dipamerkan di Galeri Nasional London sebelum dijual pada tahun 2013 kepada oligarki Rusia dengan harga USD$ 127.5 juta. Selepas itu, Oligarki Rusia pula menjual lukisan itu pada tahun 2017 kepada MBS dengan harga USD$ 450 juta.

Sejak itu, lukisan itu belum pernah dilihat secara umum. Sebilangan besar orang berpendapat MBS menyimpan karya seni itu di gudang seni mewah miliknya di Switzerland dan ada juga yang berpendapat bahawa karya itu digantung di istana MBS. Namun dalam siri dokumentari terbabit, ia dikatakan digantung di kapal layar mewah milik MBS yang bernama Serene.

Kapal layar mewah bernilai USD$ 500 juta ini memiliki dua helipad, kabin mewah dan tiga kolam renang. Bagaimanapun ia dikritik oleh pakar, kata mereka walaupun karya berusia 500 tahun itu digantung di dalam kapal layar mewah, ia akan cepat rosak kerana lukisan itu memerlukan perlindungan rapi dan kawalan suhu yang betul.

Dan ketika kontroversi bahawa lukisan itu palsu atau tidak terus memainkan peranan di dalam dunia seni, ramai percaya bahawa Salvator Mundi akan terus tergantung di kapal layar milik MBS untuk beberapa waktu lagi.

Guna karya seni tanpa izin pelukis, Salt Bae disaman RM20 juta. Klik pautan di bawah untuk membaca.

Guna Karya Seni Tanpa Izin Pelukis, Salt Bae Disaman RM20 Juta

Lihat Artis Ini Dengan Selamba Makan ‘Karya Seni’ Bernilai RM499,000

Lelaki Ini Kecewa Karya Seni Dirosakkan Krew Produksi Drama


Agensi ‘Pilih Kasih’ Larang Lisa Blackpink Hadiri Minggu Fesyen Paris, Peminat Tuntut Keadilan

Umum mengetahui, Lisa Blackpink merupakan duta global rasmi jenama perhiasan mewah, BVLGARI. Keterujaan peminat bertukar duka apabila Lisa tidak dapat menghadiri acara Minggu Fesyen Paris.

Difahamkan Lisa yang telah pun berada di Paris bagi acara tersebut tetapi pihak YG Entertainment telah melarangnya untuk turut serta dalam sebarang acara di sana.

Perkara tersebut dijelaskan sendiri oleh Ketua Pegawai Eksekutif BVLGARI Jean-Christophe Babin secara peribadi di Instagramnya untuk menjelaskan keadaan tersebut kepada peminat.

Menurutnya, pihak agensi Lisa iaitu YG Entertainment telah melarangnya sertai sebarang aktiviti di sana susulan penularan wabak COVID-19. Oleh itu, pihak BVLGARI tidak dapat mengambil gambar Lisa bersama duta yang lain untuk kempen jenama tersebut.

Penjelasan daripada Ketua Pegawai Eksekutif BVLGARI itu mendapat perhatian para peminat Lisa di seluruh dunia. Peminat mula perasan ada layanan ‘double standard’ selepas ahli Blackpink yang lain bebas menyertai acara besar tetapi tidak Lisa.

big thanks to Bvlgari's ceo for informing us about lisa. If he didn't speak up we wouldn't know. I bet there's more incidents wherein yg mistreated lisa. #YGLetLisaDoHerWork pic.twitter.com/5vR3hnSapn

YG uses the pandemic as an excuse to restrict Lisa's activities but they can still allow other members to do their jobs. Hey mf do you think lisa will spread the v!rus,Huh??? JUSTICE FOR LISA #YGLetLisaDoHerWork pic.twitter.com/i77cfHtqOS

— Wangsssqq (@rAlucdUzXP8k2fq) October 6, 2021

Everything reflects that this is a company that is completely uninclusive and unplanned, and the suppression of Lisa just because of her nationality has hurt every fan

JUSTICE FOR LISA #YGLetLisadoHerWork pic.twitter.com/xs90Zk7BvG

— AAAAli (@aaaaLi07088489) October 6, 2021

Rata-rata peminatnya mahukan keadilan diberikan kepada Lisa dan YG Entertainment sepatutnya memberikan layanan sama rata. Bukan itu sahaja, para peminat turut mengecam tindakan YG Entertainment kerana alasan yang diberikan hanya terpakai untuk Lisa sahaja dan bukannya ahli Blackpink yang lain.

Tahukah anda bagaimana Lisa boleh menjadi ikon K-Pop? Klik pautan di bawah untuk ketahui lanjut.

Lisa Blackpink: Bagaimana Seorang Rakyat Thailand Mampu Menjadi Ikon KPOP?

Baru 90 Minit Dilancarkan, Muzik Video Solo Lisa Blackpink Raih Lebih 10 Juta Tontonan

Peminat Kurang Senang Dengan Cara YG Entertaiment ‘Jaga’ Kebajikan Artis K-Pop


Putera Saudi Akan Dibunuh Oleh Rakyatnya Sendiri Jika Jalin Hubungan Diplomatik Dengan Israel

Putera Mahkota Arab Saudi Mohammad bin Salman (MBS) mendakwa dia akan dibunuh oleh Iran, Qatar dan rakyatnya sendiri jika Arab Saudi menjalinkan hubungan dengan Israel, kata jutawan Israel-Amerika Haim Saban.

Pada 15 September lalu, Bahrain dan Emiriah Arab Bersatu (UAE) secara rasminya telah menjalin hubungan diplomatik dengan Israel apabila kedua-dua negara menandatangani Perjanjian Abraham di Washington.

Normalisasi kedua-dua negara Teluk dengan negara Yahudi berlaku setelah Presiden AS Donald Trump dan pentadbirannya menjadi orang tengah di sebalik perjanjian penuh bersejarah itu.

Seperti yang dilaporkan oleh HAARETZ, Putera Mahkota telah menerima ancaman bunuh baru-baru ini daripada negara luar dan rakyatnya sendiri. Menurut Saban, Riyadh tidak akan mengikuti langkah UAE dan Bahrain untuk menormalkan hubungan dengan Israel.

“Ia mungkin berakhir dengan putera mahkota dibunuh oleh Iran, Qatar, atau rakyatnya sendiri,” kata Saban.

Menurut laporan media antarabangsa, Putera Mahkota telah memberitahu Saban mengenai perkara terbabit ketika wawancara dengan Anggota Kongres Demokrat, Ted Deutch yang berlangsung secara dalam talian pada Rabu lalu.

Jutawan itu, yang terkenal sebagai penderma Parti Demokrat, juga memberitahu media bahawa kejayaan menandatangani perjanjian damai antara Israel, UAE dan Bahrain adalah usaha penasihat kanan yang juga menantu Presiden Donald Trump; Jared Kushner, dan pembantunya Avi Berkowitz, yang bekerja keras untuk melakukannya.

Kenyataan Saban ini hadir kira-kira seminggu setelah Setiausaha Amerika Syarikat Michael Pompeo mendesak Arab Saudi untuk mengikuti langkah Abu Dhabi dan Manama bagi menjalinkan hubungan diplomatik dengan Israel.

Terdahulu, seorang jutawan telah bertindak memaksa anaknya berusia 11 tahun mengahwini Putera Saudi. Klik pautan di bawah untuk membaca.

Jutawan Paksa Anak Perempuan Berumur 11 Tahun Kahwini Putera Saudi, Mohamed Bin Salman

Akibat Meludah Di Tempat Awam, Pesakit COVID-19 Di Arab Saudi Berdepan Hukuman Pancung


Putera Saudi Minta Jet Tempur F-35 Sebagai Syarat Normalisasi Hubungan Arab Saudi Dan Israel

Sebuah akhbar Israel mendakwa Putera Mahkota Arab Saudi Mohammed bin Salman telah meminta Amerika Syarikat untuk mendapatkan senjata canggih, termasuk jet pejuang siluman F-35, sebagai salah satu syarat untuk menjalinkan hubungan dengan Israel.

Memetik tiga sumber Israel, ia mendakwa Putera Mohammed bin Salman dan Perdana Menteri Israel Benjamin Netanyahu difahamkan telah berhubung secara langsung.

“Bin Salman telah menetapkan syarat termasuk memuktamadkan hubungan dengan pentadbiran [Joe] Biden dalam isu seperti menarik balik larangan penjualan senjata canggih, terutamanya jet pejuang F-35, ke Arab Saudi,” kata laporan itu, yang diterbitkan 23 Disember.

Untuk pengetahuan anda, Israel telah menjadi salah satu negara yang menentang usaha AS menghantar jet pejuang F-35 ke Arab Saudi dan negara Timur Tengah yang lain.

Jet pejuang siluman buatan Lockheed Martin pernah memainkan peranan penting apabila Perjanjian Abraham ditandatangani pada September 2020, di mana AS berjanji untuk menjual 50 jet pejuang ini kepada Emiriah Arab Bersatu (UAE).

Kerajaan Israel dan Arab Saudi  masih belum mengulas mengenai laporan ini, walaupun sebelum ini Arab Saudi telah menegaskan bahawa normalisasi tidak akan berlaku sehingga isu Palestin diselesaikan.

Laporan itu turut menyebut bahawa Netanyahu tidak akan membuat apa-apa perjanjian bagi menyelesaikan konflik Palestin – Israel, tetapi dia bersedia untuk tidak melakukan apa-apa aktiviti ketenteraan di Tebing Barat sepanjang penggal pertamanya sebagai Perdana Menteri.


Puteri Ayako Dari Jepun Lepaskan Takhta Untuk Kahwini Rakyat Biasa

Perkahwinan kerabat puteri Diraja dengan rakyat biasa bukanlah pertama kali terjadi dalam sejarah kerabat Diraja Jepun. Terbaharu, Puteri Ayako pula mengikuti jejak langkah kakaknya, Puteri Mako yang berkahwin dengan rakyat biasa. Sedikit informasi, Puteri Ayako ialah anak bongsu kepada pasangan Putera Takamodo yang merupakan sepupu Maharaja Akihito.

Puteri Ayako sanggup melepaskan gelaran dan keluarganya untuk hidup bersama jejaka yang berstatus rakyat biasa bernama Kei Moriya. Mengikut tradisi keluarga di raja Jepun, hanya anak lelaki yang boleh berkahwin dengan rakyat biasa dan masih mengekalkan gelaran dan kelebihan debagai kerabat di raja.

Puteri Ayako dilihat tampil mengenakan kimono berwarna kuning muda yang dipasangkan dengan hakama atau seluar berwarna unggu yang merupakan pakaian yang sama digunakan oleh Puteri Mako ketika perkahwinannya manakala pasangannya Kei Moriya mengenakan sut hitam dan berseluar kelabu. Topi hitam sutera kepunyaan mendiang ayahanda Puteri Ayako juga turut digunakan oleh Kei bagi melengkapi pakaiannya.

Sebelum acara perkahwinan bermula, Puteri Ayako sekali lagi menyalin pakaiannya kepada kimono berwarna merah yang lebih formal gaya Shinto.

Menurut laporan Puteri Ayako akan menerima pampasan sekitar $950,000 (±RM4 juta) untuk kegunaan kos sara hidup daripada kerajaan Jepun.


Puteri Balqis Akui Masih Teringat ‘Masa Lampau’, Makan Ubat Untuk Tenang

Selepas tularnya kisah silam pelakon Puteri Balqis, beliau juga telah disahkan menghadapi gangguan stres pascatrauma atau Post-traumatic stress disorder (PTSD) berikutan kehidupan masa silamnya.

Terdahulu, Balqis memberanikan diri untuk mendedahkan perbuatan tidak baik ayah kandungnya di mana Balqis mendakwa ayahnya kerap melakukan perbuatan tidak senonoh di hadapannya dan ibunya.

Perkara itu berlaku tatkala berada di rumah mahupun di dalam kereta. Balqis dan ibunya dikatakan menjadi trauma dan ketakutan dengan kehidupannya.

Menurut Balqis, dia baru-baru ini berjumpa pakar psikiatri dan diberi ubat untuk membantunya berehat atau menenangkan dirinya.

“Ubat itu hanya mampu menggembirakan saya selama lebih kurang 8 jam. Selepas itu semuanya menjadi kabur dan hati jadi kosong semula,” jelas Aqish.

“Saya telah kehilangan diri saya. Saya masih cuba untuk bertahan dan cuba tidak mengimbas kembali masa silam. Namun saya masih bangun dalam keadaan yang bergetar. Kenangan itu akan kekal.

Menerusi caption di laman instagram milik Aqish, pelakon tersebut memberitahu sukar untuknya melupakan masa lalunya bersama ayah kandungnya yang ‘nafsu binatang’ itu.

Bahkan, dia masih merasa ketakutan di saat terjaga daripada tidur teringat tentang perkara-perkara yang dilakukan oleh ayah kandungnya.

Balqis menambah, kos ubat bagi mereka yang mengalami tekanan sangatlah mahal.

“Sekotak ubat boleh berharga sehingga RM160 sebelum diskaun. Apabila saya memikirkan tentang wang, perkara itu membuatkan saya lagi tertekan,” jelasnya lagi.


Puteri Bill Gates Langsungkan Akad Nikah Secara Islam Dengan Pemuda Mesir Dalam Majlis Bernilai RM8 Juta

Jennifer Gates, anak perempuan pengasas Microsoft, Bill Gates, akhirnya menikah dengan teman lelakinya, Nayel Nassar. Majlis resepsi diadakan pada hari Sabtu lalu di rumahnya, di Westchester, New York, Amerika Syarikat. Menurut laporan Daily Mail, perkahwinan itu berlaku dalam upacara Islam.

Faktor utama mengapa perkahwinan anak perempuan salah seorang manusia terkaya di dunia berlaku dalam upacara Islam, kerana kepercayaan yang dipegang oleh Nassar, seorang atlet berkuda dari Mesir. Tambah laporan Daily Mail itu lagi, upacara perkahwinan berlangsung pada hari Jumaat malam di taman keluarga seluas 142 hektar di North Salem, New York.

Walaupun harganya mencapai USD 2 juta atau sekitar RM8 juta, resepsi perkahwinan tidaklah berlangsung dalam majlis yang besar. Difahamkan hanya 300 orang tetamu yang dijemput. Tetamu yang hadir kebanyakannya terdiri daripada rakan dan keluarga, dengan beberapa selebriti atau ahli politik dijemput.

Jennifer Gates' wedding weekend begins: Couple poses for photoshoot at Westchester estate https://t.co/voDXOByA8c pic.twitter.com/1ZRzR2v4YC

— New York Post (@nypost) October 15, 2021

Georgina Bloomberg, anak perempuan jutawan Michael Bloomberg dan rakan berkuda profesional yang memiliki ladang kuda berdekatan, adalah antara yang dijemput. Majlis resepsi perkahwinan ini juga merupakan penampilan bersama pertama untuk Bill dan Melinda Gates, yang bercerai pada Ogos lalu setelah 27 tahun berkahwin.

Bill dan Melinda berjalan bersama anak mereka, Jennifer semasa majlis akad nikah berlangsung. Kaunter penerimaan tetamu bermula sejurus selepas jam 4 petang. Bill dilihat memakai sut gelap, sementara Melinda mengenakan gaun ungu yang mengalir.

Orang ramai bersorak tidak lama selepas pasangan itu akhirnya disahkan sebagai suami isteri. Seterusnya, Bill dan anak perempuannya menari sambil diiring dengan lagu Elton John, “Can You Feel The Love Tonight”. Selepas majlis resepsi, pasangan itu mengadakan beberapa sesi foto perkahwinan peribadi di kawasan perumahan mereka.

Workers put finishing touches on horse farm for Jennifer Gates' $2M wedding https://t.co/qotLehf5S0 pic.twitter.com/NbpavlzUM3

— New York Post (@nypost) October 16, 2021

Jennifer, yang berusia 25 tahun, muncul dengan gaun pengantin putih yang direka oleh Vera Wang. Nayel Nassar kini berumur 30 tahun. Dia adalah seorang penunggang kuda yang bertanding dalam Sukan Olimpik Tokyo 2020. Dia dilahirkan di Chicago pada Januari 1991, kemudian dibesarkan di Kuwait. Ibu bapanya mempunyai perniagaan seni bina dan reka bentuk dalaman di Kuwait.

Semasa zaman sekolahnya, Nayel belajar di Sekolah Kuwait. Dia kembali ke Amerika Syarikat pada tahun 2009 untuk menyambung pelajaran di Universiti Stanford dan di sana dia bertemu dengan Jennifer. Mereka telah bersama sejak 2017, kemudian bertunang pada Januari 2020.

Tiada lagi persefahaman, Bill Gates dan isteri bercerai selepas 27 tahun bersama. Untuk bacaan lanjut, klik pautan di bawah.

Tiada Lagi Persefahaman, Bill Gates Dan Isteri Bercerai Selepas 27 Tahun Bersama

‘Ini Adalah Tragedi Yang Luar Biasa’ – Ini Ramalan Terbaharu Bill Gates Mengenai COVID-19

10 Billionaire Terkaya Di Dunia Bagi 2017, Majoriti ‘Self-Made Rich’


Puteri Sarah Beri ‘Hint’ Syamsul Dan Ira Sudah Nikah Secara Senyap?

Pelakon jelita, Puteri Sarah memberi bayangan suaminya, Syamsul Yusof sudah berkahwin dengan Ira Kazar, sekaligus ‘menjawab’ gosip sejak beberapa bulan lalu.

Menerusi Instagram Story milik Puteri Sarah, dia seolah-olah menyindir mengenai Syamsul dan perampas suaminya, Ira Kazar.

“Soroklah selagi boleh sorok. Kebenaran akan terbukti suatu hari nanti,” tulisnya di Instagram Story miliknya.

“Narsistik seperti anda akan sentiasa memanipulasi kebenaran. Saya tidak mahu terbabit dengan toksik.

“Penipu akan sentiasa menjadi penipu. Semoga anda berdua berjaya. Dua-duanya toksik,” ujarnya lagi.

Difahamkan, Puteri Sarah atau nama sebenarnya, Puteri Sarah Liyana Megat Kamaruddin mendedahkan gambaran yang jelas mengenai ‘drama’ rumah tangganya yang berlaku sebelum ini.

A post shared by Puteri Sarah Liyana Megat (@puterisarahliyana)

Bukan itu sahaja, dia juga mengatakan kecurangan itu berlaku sebelum dia melahirkan Sumayyah dan menasihatkan untuk memilih orang sekeliling dengan bijak kerana ada masanya orang sekeliling boleh menjadi sangat narsistik dan manipulasi.

“Semoga 2023 dapat membongkar semua. Segala-galanya sudah berakhir, hipokrit,” katanya.

Memetik laporan, ditanya mengenai gosip mendakwa suaminya sudah berkahwin dengan Ira tanpa pengetahuannya, Puteri Sarah hanya ketawa di hujung talian seolah-olah sudah mengetahui perkara sebenar.

“Saya rasa soalan ini sepatutnya ditujukan kepada Syamsul dan kekasihnya. Bukan saya, tak perlu saya nak menjawabnya.

“Lebih sesuai empunya diri buat penjelasan dan pengumuman,” katanya ringkas.

Selain itu, Puteri Sarah turut mengatakan hantaran itu ditujukan kepada “Siapa makan cili, dialah rasa pedas,” ujarnya semasa dihubungi sumber.

Bagi Puteri Sarah, dia tidak mahu mengulas dengan lebih lanjut mengenai rumah tangganya namun masih berharap ada sinar untuk dirinya dan anak-anak.

Tambahnya, dia redha dengan dugaan dan kuasa Allah yang diberi kepadanya. Malah, bersedia untuk meneruskan kehidupan dan enggan menoleh kebelakang lagi.

Sementara itu, dia berharap agar mendapat sinar kebahagiaan walau apa juga keputusan dipilih sempena tahun baharu.

Sekadar info, Puteri Sarah dan Syamsul Yusof mendirikan rumah tangga pada 8 Mac 2014 dan dikurniakan dua cahaya mata, Syaikhul Islam berusia 5 tahun manakala Sumayyah berusia 3 tahun.


Puteri Sarah Liyana Dakwa Syamsul Yusof Berkahwin Dengan Ira Kazar Di Thailand

Drama melibatkan pasangan selebriti tanah air iaitu Syamsul Yusof dan Puteri Sarah Liyana berterusan sehingga ke hari ini apabila timbul pula dakwaan Syamsul Yusof telah bernikah dengan Ira Kazar selaku anak kepada Kazar Sais di Thailand.

Dakwaan yang dikongsikan menerusi Instagram Story Puteri Sarah Liyana tersebut sekaligus telah meraih perhatian ramai meskipun tidak membuat pengakuan sebenar.

“Ramai tanya Sarah pasal berita perkahwinan Syamsul dan Ira ini. Ada juga yang tidak berpuas hati.

“Sebagai isteri, wajib taat kepada suami, tetapi suka ke apabila dapat tahu mereka berkahwin di Thailand? Selepas itu, tak mengaku? persoal Puteri Sarah Liyana.

Bukan itu sahaja, beliau turut mengingatkan suaminya mengenai tindakan untuk memfailkan saman terhadap Jabatan Agama Islam Wilayah Persekutuan (JAWI).

Beliau yang kini berada di Disneyland bersama dua anaknya itu sebelum ini turut berkongsi sebuah mesej yang memaklumkan Syamsul sudahpun berkahwin dengan seseorang.

“Sebenarnya, saya sudah lama mendapat mesej langsung mendakwa Syamsul sudah berkahwin dengan Ira.

“Kebanyakan maklumat diterima daripada orang yang mengenali pihak sebelah sana. Saya tak kuasa ambil peduli disebabkan dulu cerita kahwin hanya desas-desus.

“Apabila makin hangat diperkatakan, saya juga semakin banyak mendapat mesej langsung. Kebanyakannya kasihan melihat saya, anak dan keluarga mentua yang tidak mengetahui apa yang dilakukan Syamsul di belakang kami.

“Namun, saya tidak terkejut walaupun Syamsul bermati-matian menafikan kesahihan gosip kahwin dua,” katanya.

Untuk pengetahuan, Puteri Sarah dan Syamsul telah mendirikan rumah tangga pada tahun 2014 lalu serta telah dikurniakan sepasang cahaya mata iaitu Syaikhul Islam dan Sumayyah.


Bagaimana Putin ‘Mengajar’ Seorang Billionaire Korup Dalam Satu Mesyuarat

Presiden Rusia Vladimir Putin, bukanlah seseorang yang boleh dibuat main.

Sekiranya ada masalah serius, bekas Leftenan Kolonel KGB ini akan datang sendiri untuk menyelesaikannya.

Billionaire Rusia Oleg Deripaska, yang mempunyai net worth sebanyak $3.2 bilion, adalah pemilik syarikat aluminium terbesar di dunia.

Malang bagi beliau, kelewatan memulakan semula operasi sebuah kilang yang menggunakan khidmat beribu-ribu warga kerja tempatan menyebabkan masalah terhadap negara, dan juga Putin.

Di dalam mesyuarat berkenaan, Putin menegur korupsi pemilik-pemilik kilang, memanggil mereka ‘lipas’ dan memberi amaran bahawa kilang akan terus beroperasi tanpa campur tangan pemilik-pemilik.

Seperti seorang bapa, Putin menyuruh ‘anaknya’ billionaire Deripaska menandatangi persetujuan untuk memulakan semula operasi kilang.

Peristiwa ini telah dirakam di dalam sebuah video:

Video ini mungkin satu publicity stunt, atau mungkin benar Putin serius begitu – apa-apa pun, jangan buat beliau marah.


Vladimir Putin Yakin AI Bakal Mencorak Dunia Pada Masa Hadapan

Sebut sahaja artificial intelligence atau AI pasti ramai yang membayangkan kehebatan komputer atau mesin menjalankan kerja seharian tanpa pemantauan manusia. Teknologi ini dilihat berkembang dengan sangat pesat 2-3 tahun terakhir ini dan bakal menjadi fenomena terbaru menjelang 2030.

Terbaru, Vladimir Putin turut mengatakan AI bakal mencorak kehebatan sesebuah negara pada masa akan datang atau dalam erti kata lain ‘menguasai’ negara lain. Beliau juga secara lantang mengatakan negara beliau tidak segan untuk mempelajari serta bekerjasama bersama negara yang menguasai AI untuk mengetahui dengan lebih lanjut mengenai kehebatan teknologi ini.

Anda boleh lihat bagaimana AI mampu menjalankan beberapa kerja dengan lebih cekap termasuk mengalahkan Dendi selaku wakil pemain mewakili ‘manusia’ dalam permainan Dota 2. Tidak mustahil teknologi ini bakal digunakan dengan lebih luas lagi baik dari sektor perindustrian mahupun ketenteraan.

Elon Musk di dalam laman Twitter beliau turut bersetuju mengenai kenyataan Vladimir Putin ini serta turut menyatakan pendapat mengenai perang dunia ketiga yang mungkin hadir dengan kecanggihan AI. Beliau juga turut terlibat dalam berkongsi idea beliau mengenai teknologi ketenteraan menggunakan AI kepada United Nation.

China, Russia, soon all countries w strong computer science. Competition for AI superiority at national level most likely cause of WW3 imo.

— Elon Musk (@elonmusk) September 4, 2017

Melihat kepada perkembangan teknologi semasa, kemungkinan kerja-kerja melibatkan machine learning antara yang menjadi rebutan pada masa akan datang.


AirAsia Menang Anugerah Emas Di ‘Putera Brand Awards’ Buat Kali Ke-8 Berturut

Tahniah buat AirAsia kerana sekali lagi berjaya merangkul anugerah emas di Putera Brand Awards. Lebih mengkagumkan, anugerah yang berjaya dijuarai ini merupakan kemenangan AirAsia untuk kali ke-8 berturut-turut.

Untuk pengetahuan anda, anugerah emas oleh Putra Brand Awards ini merupakan sebuah pengiktirafan jenama berdasarkan pilihan orang ramai dan disahkan oleh MATRADE.

Aireen Omar selaku Ketua Pegawai Eksekutif AirAsia Berhad berpendapat anugerah emas yang dimenangi pada kali ini secara tidak langsung menunjukkan perkhidmatan AirAsia berjaya memberi kepuasan khususnya buat rakyat Malaysia.

Tambahnya lagi, pasukan mereka berbesar hati untuk terus komited dalam menawarkan perkhidmatan yang baik serta rangkaian yang lebih luas pada masa akan datang.

Ucapan tahniah kami ucapkan atas anugerah yang berjaya diterima. Kami harap syarikat tambang murah terbaik ini akan terus konsisten dalam penawaran tiket dengan harga mampu milik khususnya buat pengguna di Malaysia.

Dipilih sebagai pemenang Anugerah Emas di Putera Brand Award buat kali ke-8 berturut-turut pastinya merupakan satu pencapaian yang patut dibanggakan bukan saja oleh warga kerja AirAsia tapi juga rakyat Malaysia secara amnya. Tahniah AirAsia.


Agensi Risikan India Lapor Zakir Naik Mungkin Ditahan, Bakal Dihalau Balik Ke India

Pelbagai agensi berita di India melaporkan bahawa pendakwah Islam, Dr Zakir Naik, yang dikehendaki pihak berkuasa India, mungkin ditahan di Oman dan dihantar pulang ke negara itu.

Menurut laporan Berita Harian, agensi perisikan India telah berkongsi bahawa pihak berkuasa Oman telah menerima arahan untuk menahan Zakir, yang tinggal di Malaysia, ketika dia melawat Oman pada 23 Mac untuk menyampaikan syarahan agama.

Kedutaan India di Oman kini bekerjasama dengan pihak berkuasa Oman untuk menangkap dan menghantar pulang Zakir mengikut undang-undang tempatan. Kedutaan India juga mungkin menghantar pasukan undang-undang untuk tindakan susulan selepas penahanan itu.

Terdapat kemungkinan besar Oman boleh menahan pendakwah kontroversi itu semasa ketibaannya dan kemudian menyerahkannya kepada pihak berkuasa India, sambil turut menguatkuasakan perintah sekatan.

Zakir dilaporkan telah menerima jemputan untuk menyampaikan 2 khutbah agama di Oman, yang pertama dijadualkan pada 23 Mac dan yang kedua pada Sabtu 25 Mac.

Namun, tidak pasti sama ada pendakwah itu akan meneruskan lawatannya kerana berita kemungkinan penahanannya telah pun diterbitkan dalam talian.

Dia sebelum ini mengelak daripada pihak berkuasa India sejak namanya pertama kali muncul dalam kes berkaitan keganasan.

Pada 2016, pengganas yang terlibat dalam letupan Dhaka mendakwa telah dipengaruhi oleh salah satu ucapan beliau, dan pada 2019, beliau dilarang daripada berucap di Malaysia selepas membuat komen berbaur perkauman terhadap penganut Hindu dan Cina di Malaysia.

Dia didakwa disoal siasat selama berjam-jam berhubung perkara ini.

Zakir dikehendaki di India dalam kes yang melibatkan kebencian kaum, pembiayaan keganasan, pengubahan wang haram dan ucapan kebencian. Rangkaian TV Peace milik Yayasan Penyelidikan Islam (IRF) juga diisytiharkan sebagai haram di India pada 2016, dan diharamkan di Bangladesh, Kanada, Sri Lanka dan UK kerana nampaknya menjaja propaganda kebencian.


Putrajaya Isytihar 9 Mei Sebagai Cuti Umum

Sempena Pilihan Raya Umum Ke-14 pada 9 Mei 2018, baharu sahaja diumumkan kerajaan telah menetapkan hari tersebut sebagai Hari Kelepasan Am tambahan seluruh Negara. Ini bagi membolehkan rakyat Malaysia menjalankan tanggung jawab mereka sebagai pengundi.

Pengisytiharan cuti umum ini dibuat berdasarkan seksyen 8 Akta Hari Kelepasan 1951 bagi Semenanjung Malaysia dan Wilayah Persekutuan Labuan. Bagi Sabah dan Sarawak, Kerajaan-Kerajaan Negeri hendaklah mengisytiharkan hari kelepasan am tambahan pada tarikh tersebut mengikut Ordinan Hari Kelepasan Am masing-masing.

Kerajaan prihatin dan mendengar rintihan rakyat di media sosial. Semoga dengan adanya cuti umum ini dapat memudahkan urusan anda keluar mengundi bulan hadapan.


Tiada Bajet, Putrajaya Tamatkan Kontrak 156 Profesor

Majlis Profesor Negara (MPN) menjelaskan seramai 156 profesor berstatus kontrak berusia 61 hingga 70 tahun di universiti awam tidak dilanjutkan perkhidmatan susulan kekangan bajet.

Ketua pegawai eksekutifnya Prof Datuk Dr Raduan Che Rose berkata sumbangan profesor kontrak sewajarnya dihargai kerana lebih separuh daripada mereka berumur dalam lingkungan 55 tahun.

“Untuk meraih gelaran profesor, seseorang itu memerlukan proses yang panjang kerana mereka perlu diiktiraf menerusi kepakaran masing-masing. Namun begitu, apabila sampai umur 60 tahun, mereka diberhentikan pula.

“Kita minta kerajaan mengutamakan usaha-usaha memartabatkan sektor akademik di negara ini,” katanya seperti dilaporkan Kosmo! hari ini.

Akhbar itu melaporkan Malaysia mempunyai 2,254 profesor, dengan 1,867 orang berkhidmat di universiti awam.

Putrajaya dilaporkan perlu membelanjakan RM3 juta untuk melahirkan ahli akademik bertaraf profesor.

Raduan berkata pertikaian umur persaraan profesor timbul apabila jawatan mereka disamakan dengan penjawat awam lain.

Katanya, MPN mencadangkan umur persaraan profesor dilanjutkan sehingga 65 tahun selaras amalan antarabangsa.

“Usaha 60 tahun dan ke atas merupakan peringkat usia paling ideal bagi seseorang profesor menjadi produktif dalam menyumbang kepakaran kepada sektor akademik negara.

“Golongan profesor sepatutnya diletakkan bawah satu suruhanjaya iaitu Suruhanjaya Perkhidmatan Pendidikan Tinggi dan bukannya skim Suruhanjaya Perkhidmatan Awam,” beliau dilaporkan berkata.

BACA: 11 Pengubahsuaian Bajet 2016 Yang Diumumkan Perdana Menteri


Putus Bekalan Minyak Dan Air, Orang Ramai Kongsi Pengalaman Sangkut Dalam Kesesakan Melampau

Hari Raya Aidilfitri pada tahun ini boleh dikatakan ‘Hari Raya Paling Kalut’ yang pernah dilalui oleh rakyat Malaysia selepas pengumuman mengejut dibuat di layar televisyen pada 1 Mei baru-baru ini.

Kekalutan itu turut melarat ke jalan raya apabila orang ramai terpaksa terperangkap dalam kesesakan lalu-lintas luar biasa sehingga ada yang berada di atas jalan raya lebih 10 jam untuk sampai ke destinasi.

Lebih membuatkan orang ramai ‘panik’ apabila ada stesen minyak kehabisan petrol RON 95 sehingga menyebabkan banyak kenderaan tersadai di tepi jalan akibat kehabisan minyak.

Minyak tak ada. Air tak ada. Kedai makan tutup awal sebab barang habis. Ada laki bini sampai bergaduh tepi jalan sebab jalan jem 😅 pic.twitter.com/K3R2mTsTvr

— Shasya Edora 🇲🇾🌺 (@shasyaedora) May 6, 2022

Tambah orang ramai lagi, bahkan ada mesin ATM kehabisan wang tunai sehingga menyukarkan proses mengisi minyak kerana mesin pam minyak tidak mempunyai slot pembayaran menggunakan kad.

Menurut orang ramai, kejadian tersebut berlaku mungkin disebabkan permintaan minyak pada musim perayaan pada kali ini melebihi jumlah yang biasa disediakan semasa musim perayaan sebelum COVID-19 melanda dunia.

Ditambah pula dengan kesesakan jalan raya telah menyebabkan timing lori tangki minyak terjejas untuk sampai ke stesen minyak mengikut masa dijangkakan.

Semalam bukan minyak saja habis. Dari jerteh sampai setiu atm habis duit. 😂 Nak isi minyak, slot card tiada. 😂.

Keluar pagi tadi pukul 7AM, sampai KL pukul 1130AM.

— Azman Jual Sewa Rumah (@azmdae) May 6, 2022

— ♠♦»SOLO«♥♣™ (@akmal_kkairz) May 6, 2022

Semalam berhenti stesen minyak, tinggal minyak 97 je.Masjid2 byk air takde.Surau2 ada lagi air.Semalam jem teruk luar biasa dr jerteh sampai KT. Kami pusing cari jln kg. Hari ni worse.Dgr di radio tadi, pemanggil dri kelantan nk ke N9, kt teganu saje jem 8 jam.

— haza.summer (@shoutSummer) May 6, 2022

Sepupu aku cerita lpt2 dekat rnr perasing minyak 95 habis hari ahad haritu. Tapi 97 ada. Pehh penangan raya

Orang ramai juga turut mendakwa banyak tempat kehabisan bekalan air termasuklah di kawasan masjid dan kedai makan di kawasan berhampiran mereka.

Bagi sesiapa dalam perjalanan pulang ke kampung atau dari kampung, kami sarankan semua pihak menggunakan aplikasi Waze atau Google Maps supaya dapat merancang perjalanan anda sebaiknya.

Semoga orang ramai dipermudahkan urusan dan selamat sampai ke destinasi-destinasi yang ingin dituju.

Sementara itu anda boleh baca reaksi-reaksi orang ramai selepas Hari Raya Aidilfitri diumumkan sehari lebih awal dari dijadualkan dalam kalendar.

‘Hari Raya Paling Kalut’ – Lihat Gelagat Rakyat Malaysia Terkejut Aidilfitri Datang Awal

‘Kalau Jumpa, Gua Rembat Lu’ – Joe Flizzow Larang Pakai Baju Melayu Dengan Sneakers

‘Hari Raya Yang Menyedihkan’ – Wanita Ini Sedih Baju Raya RM20,000 Rosak Terkena Kuah Sate


Putus Cinta Bawa Aku Mendaki Annapurna Base Camp (ABC) Meski Tanpa Persediaan

Kisah aku ini mungkin bukanlah kisah yang seronok untuk dibaca. Ia kisah tentang membawa hati. Ia kisah aku membawa diri buat seketika. Tapi andai ada kekuatan yang bisa aku titipkan dari kisah ini, ambillah sebagai penguat semangat kalian.

Kau tak boleh, Inah. Kau tak cukup fit untuk ABC.
Kau tak boleh, Inah. Kau sedar tak, pengalaman kau ni cuma Nuang dan Rajah je?
Kau tak boleh, Inah, kau tak boleh, ABC ni bahaya.
Ini tak boleh, itu tak boleh. Apa yang boleh? Getusku.

Aku bertanyakan pendapat seorang teman untuk ke ABC (Annapurna Base Camp) dan pendapat beliau negatif. Zero. Ini tahun 2014. ABC masih asing di kalangan pendaki Malaysia.

Orang, bila putus cinta ni, hati dia kering kan? Aku pun sama. Sebab utama aku mendaki, putus cinta.

Mendaki itu beri aku satu perasaan yang damai, tenang. Website AirAsia ku layar. Pandangan ku kosong. Klik. Aku melayarkan kekunci ke KUL (Kuala Lumpur), destinasi KTM (Kathmandu).

Perancangan aku kosong. Yang aku tahu, promo sedang berlaku dan tiket murah. RM700 pergi dan balik, ini murah. Tiket bertarikh 30 Nov – 13 Desember 2014 aku berjaya miliki.

Aku klik. Tanpa disedari aku membuat pembayaran. Email yang diberikan dibaca sekali lagi, aku membeli tiket ke Nepal. Bawa diri mungkin.

We are the sum of our life choices, dreams, aspirations, mistakes and the risks we take to get where we want to be.

We might not always make the best decisions, and things won’t always go as we plan, but in the end, it’s all worth it. If it doesn’t feel like that, it probably isn’t the end.

Perancangan masih kosong. Aku merasakan yang aku tak mampu untuk ikut pakej yang diberikan. Aku mula membaca blog, membuat perancangan sendiri. Solo. Perempuan. Nepal. Gila.

Aku melayari website trekkingpartners.com, membuat iklan untuk mencari partner untuk trekking bersama. Ajakan aku di Gunung Online dan HACAM hanya memberikan respon negatif.

Aku terpaksa membuat sesuatu yang drastik. Ajak orang lain kalau kau tak mahu guide. Ok, that’s the plan.

Masih tiada jawapan untuk teman aku, aku nekad, aku harus pergi solo.

Aku mendapat jawapan email, seorang pelatih perubatan dari Germany yang sedang berada di Nepal menghubungi aku, menyatakan beliau berminat untuk turut serta.

Beliau terus menyediakan permit untuk aku di sana. Visa aku siapkan. Katanya, tak perlu bawa barang, bawa diri sahaja.

Hari dinanti. Here I am. LCCT. Penerbangan ke Nepal. Aku seorang perempuan. Dalam perut pesawat penuh dengan lelaki Nepal yang balik ke kampung halaman. Ahhh, mati aku. Moga Tuhan lindungi aku.

Aku mohon dengan pramugari untuk mendapat tempat depan. Alhamdulillah dapat. Rasanya memang dia pun terpinga-pinga melihat aku hanya keseorangan dalam pesawat ini. Dan ianya membawa ke Nepal.

Baca: Senarai ‘DIY Packing List’ Ke Annapurna Base Camp (ABC) Di Nepal Tanpa Guide Dan Porter

Aku ke ABC tanpa guide, tanpa porter. Bag aku galas sendiri. Aku nekad. Bukan untuk menunjuk berani, tapi sekadar mahu bawa hati dan keluar dari zon selesa buat seketika.

Hari yang dinanti telah tiba. Perjalanan aku ke Annapurna Base Camp. Kami merancang untuk tidur di sini. Teman aku melangkah laju, meninggalkan aku.

Aku hanya berjalan mengikut kelajuan sendiri. Bermula dari Deurali, tiba di MBC, kami minum teh untuk menyegarkan diri sebelum memulakan perjalanan ke ABC.

Teman aku, Jan, melangkah jauh meninggalkan aku. Dengan figura badan yang kurus bagaikan atlit Kenya, dia melangkah laju.

Aku? Terus mengikut kelajuan sendiri. Tiba-tiba, dadaku sesak, susah untuk bernafas, ahhh, ini yang aku gusar, AMS. Aku terduduk, menangis, tak pernah aku rasa begini.

Aku bertanya kepada diri, Inah apa yang kau cuba buktikan? Apa yang kau buat ni? Elok-elok di Malaysia, cari pasal di Nepal. Aku berdoa, jika aku mati, maafkan aku Tuhan.

Aku terduduk dan mengesat air mata. “Are you ok? “Ada sapaan lembut di bahuku. Dua orang pendaki muncul, kelihatan wajah mereka gusar melihatku.

“You look pale. Here, drink some of this”. Aku minum terus tanpa bertanyakan apakah yang diberikan.

Salah seorang dari pendaki tersebut mengenalkan diri, “I’m Ben, you’re drinking Chinese herbal tea. Good for you. Don’t worry, its non-alcoholic”. Aku tersenyum kelat.

Ben membantu aku bangun dan berkata, “don’t worry, lets walk together. I’ll help to carry your bag”. Persis seorang Sherpa, Ben membantu membawa beg Deuter 55 liter aku dan temannya, Jessica membantu aku berjalan bersama dan memegang tanganku.

Tapak demi tapak. Langkah demi langkah. Papan tanda ABC semakin hampir. Kelihatan dari jauh, Jan datang berlari mendekati aku.

Dan dengan kudrat yang ada, aku berjaya sampai ke sini. Ke ABC. Ke satu tempat asing. Tanpa mengenali sesiapa dari bumi Malaysia. Hanya aku, lelaki Jerman, pasangan dari Alaska dan teman seperjuangan dari negara lain.

Gambar ini diambil secara candid oleh teman saya dari Alaska. Sedang menangis ni sebenarnya. Haha. Punya lama berdiri sampai tak sedar teman ambil gambar. Terima kasih teman di Hacaw. Setiap kita ada kisah. Setiap kita ada cerita.

Malam itu aku keluar dari tempat penginapan. Kesejukan. Pandanganku kosong. Hanya linangan air mata.

I just wished, I could do this again with someone that I love and share the life with. What is life if it is not an adventure?

Untuk kalian yang masih mencari kekuatan, mohon teruskan. Be bold, take risk, be brave. Dari Malaysia ke Nepal, kembara diri mencari damai.

Baca lagi: Impian Hiking Di Annapurna Base Camp (ABC) Dorong Saya Hilangkan 40kg Dalam 4 Bulan


Dua Lelaki Ini Dikerah Untuk Menyertai Batalion. Konflik Yang Berlaku Diantara Mereka Menginsafkan Kita

Tahun – 2095
 Fenomena aneh telah memusnahkan seluruh bumi.
 Segelintir yang terselamat telah dikerah untuk menyertai
 “Batalion Janisari”
 dengan misi untuk memulihkan keadaan bumi.

Itulah ayat pembukaan filem pendek ‘Putus’ yang telah diarahkan oleh Muhammad Ezmeer bin Abd Rahman ini. Putus merupakan top 10 finalist daripada 67 penyertaan filem pendek di dalam pertandingan BMW Shorties 2014. Beliau yang pertama kali menyertai BMW Shorties, satu pertandingan berprestij bagi filem pendek di Malaysia ini berasa gembira terpilih ke peringkat akhir.

Putus ditunjangi pelakon utama Beto Kusyairy dan Azliyuszaini ini turut dipertandingkan di dalam kategori People’s Choice Award. Oleh itu, jika anda suka dengan Putus, anda boleh vote filem pendek ini di Top 10 Finalist dari 3hb hingga 7hb Disember 2014 ini.

Menurut Ezmeer, hubungan iaitu perhubungan sesama insan terutama hubungan antara sesama kita sebagai rakyat Malaysia yang berbilang kaum, bangsa dan agama adalah perkara pertama yang terlintas di fikirannya apabila mengetahui tema BMW Shorties 2014 kali ini ialah “Connection”.

Mesej filem pendek Putus yang mahu disampaikan kepada penonton ini mencerminkan keadaan kita sekarang dimana ramai yang masih bersikap prejudis sesama sendiri hingga boleh mengganggu-gugat keamanan dan keharmonian negara hingga boleh merosakkan generasi-generasi akan datang.

Walaupun mempunyai kekangan dari segi tenaga kerja (8 orang termasuk pelakon), masa penggambaran yang pendek di kawasan pergunungan Bromo, Surabaya, Indonesia yang memakan masa 1 hari setengah dan kewangan yang terhad, Putus tetap tidak mengecewakan.

Bagi kami, filem Putus ini membawa mesej yang kuat dan jelas. Sinematografi filem pendek ini juga amat menarik dan ia mengingatkan kami pada filem Oblivion lakonan Tom Cruise. Tambahan pula dengan tona warna filem yang memberi pengaruh ke atas jalan cerita Putus itu menjadikannya lebih mempesonakan.

Kejahilan dan Prejudis adalah dayang propaganda.
 Misi kita adalah memerangi kejahilan dengan ilmu
 dan ketaksuban dengan toleransi.

Kami berpendapat filem pendek Putus ini memang terbaik!

Jangan lupa vote Putus jika anda suka akan shortfilm ini di Top Finalist BMW Shorties 2014


Mengqadha’ Tidur Dua Tahun Yang Tidak Lelap

Telah tiga malam setelah pemergian anak ketujuh saya ke pangkuan Rabb-nya, melihat isteri saya tidur nyenyak bahkan berdengkur kecil hingga perlu dikejutkan waktu hampir Subuh.

Ia sesuatu di luar dugaan saudara mara lain yang bimbang dia tidak dapat tidur berikutan kehilangan anak buah hati pengarang jantungnya.

Mereka hanya melihat kami kehilangan anak tetapi mereka tidak melihat hakikat di sebalik tabir mata mereka.

Benarlah, anak yang kembali itu ‘apple of my wife’s eye’ bahkan ‘my eye’ kerana ketika bersekolah hanya dia anak yang tinggal di rumah sepenuhnya, berbeza dengan semua anak lain yang tinggal di asrama.

Tetapi isteri saya mungkin telah puas memberi khidmat (serve) kepada anak itu sebelum ia diambil kembali oleh penciptaNya.

Apa tidaknya bila dia yang melahirkan, membesarkan, tiba-tiba Allah uji dengan kanser tulang, berkampung di hospital hampir 2 tahun sehingga dipotong betisnya. Tak cukup dengan itu, dia melalui kemoterapi berkali-kali hingga luruh semua rambut dan kening yang cukup menyeksakan.

Bertongkat, berkaki titanium dan menjalani proses berjalan semula dengan fisioterapi, tetapi tiba-tiba anggota tubuh lain pula dijangkiti kanser.

Buah pinggangnya rosak, perlu dialisis, perutnya membusung, perlu ditebuk, tapping membuang air berkilo sebanyak 5 kali, darahnya hilang hingga berkali-kali diganti, raungan dan esakan tangis anak menahan sakitnya hanya tertahan oleh isteri saya sedangkan saya melarikan diri untuk tidak mendengarnya, kerana ia menghimpun seluruh rasa sedih.

Dari makan menyuap sendiri, kepada disuap, dari makan apa sahaja, kepada makan yang lembut hingga akhirnya hanya titisan air.

Dari bersuci sendiri kepada ibu yang tolong bersuci, dari membuang najis di tandas, kepada membuang najis di bilik tidur, lampin pakai buang.

Dari solat berdiri, kepada berdiri sebelah kaki, kepada duduk di kerusi, kepada duduk di katil, hingga akhirnya solat cara tidur dengan hanya niat pada pergerakan.

Semua itu dilalui dengan penuh sabar oleh anak itu dan ibunya, akhirnya Allah menamatkan ujianNya dengan menjemput kembali Taqiyuddin ketika azan Asar di masjid dalam pelukan ibu dan abahnya.

Tetapi muncul syaitan merasuk seorang penolong kanan sebuah sekolah menghantar mesej kepada saya bagaikan berkata ‘padan muka’ dengan kematian itu kerana dendamnya terhadap permohonan bertukar yang saya tolak dahulu semasa menjadi pegawai pelajaran daerah. Ya Allah, menitis air mata saya dan isteri membacanya.

Saya mengajak anda merenung apa yang Allah takdirkan kepada kami ini untuk menjadi iktibar.

Lihatlah Allah sengaja memilih anak yang paling banyak bersama ibunya dipotong-potong anggotanya, dirosakkan, ditarik balik anugerahnya, tidak lain untuk menguji kesabaran, meninggalkan seluruh kemewahan kerana menunggu anak dan bergelut dengannya di hospital.

Kemewahan hidup yang lain juga turut dikorbankan, puluhan ribu RM dibelanjakan atas tuntutan, saya menjual buku yang ditulis sendiri untuk melunas hutang pengajiannya yang tidak dapat diteruskan dan untuk membeli kaki palsu, menguji hal ibadah anak yang sakit dari peringkat ke peringkat.

Semua itu dilalui dengan sabar dan penuh kepayahan, dan bila ia ditamatkan, maka kami merasakan telah puas memberi khidmat kepada anak yang dipinjamkan itu dan redha melepaskannya.

Itulah yang menyebabkan isteri saya tidur begitu nyenyak sejak malam pertama anaknya meninggalkannya, bagaikan mengqadho’ tidur yang tidak lelap lebih 2 tahun. Bukan tidak ingat pada anak yang terpaksa dilepaskan tetapi dia telah dijemput ke sisi yang lebih baik dari sisi kami. Ya Allah, ampunilah dia.

Saya mengingatkan anda, ini ujian bagi kami. Anda semua ada ujian tersendiri yang Allah telah atau sedang atau akan turunkan kerana itu janji Allah bahawa setiap orang akan diuji.

Jika polis pencegah rusuhan memerlukan penghadang tubuh, kita yang diuji Allah perlukan penghadang berupa kesabaran, ketenangan, tidak resah gelisah, gundah gulana, tidak meraung, meratap menyesali hidup.

Sebaliknya banyakkan bersyukur, beristighfar, berzikir, banyak menyebut nama Allah.

Jika ditimpa sakit,ingatlah kisah Nabi Ayub. Anak saya yang bertanya mengapa dia disakitkan oleh Allah, bila dikisahkan kisah Nabi Ayub kepadanya langsung akur dan redho kerana hujah saya sakit itu juga pilihan Allah.

Begitu juga jika anda mengalami kepayahan hidup yang lain, lihatlah kepada rasul-rasul yang dipilih oleh Allah untuk diuji sedemikian.

Tuhan sengaja, menguji kita. Bila anda diuji Allah, ubahlah jadual hidup supaya sesuai dengan apa kita alami. Jangan pula bertindak sesuatu yang terkeluar dari garis agama.

Jika sakit jangan berubat dengan cara syirik, khurafat.

Jika miskin jangan buat dosa besar dengan riba’, meminjam dari along, jangan cari jalan pintas untuk senang.

Jika diuji dengan kekayaan, janganlah kedekut, sombong, tamak haloba. Apa juga yang berlaku, janganlah terlepas daripada berpegang kepada tali Allah.

Kerana di penghujung setiap terowong, ada sinarnya.

Setiap sungai dan paya tetap ada tebingnya.

Setiap pasang air laut tetap ada surutnya.

Sekuat mana ribut melanda tetap ada redanya.

Jam sudah 3.20 pagi ketika ini. Helaan nafas nyenyaknya tidur isteri saya masih terdengar.

Sesungguhnya dia isteri yang tabah dan sabar, yang saya lihat dengan mata kepala sendiri.

Melahirkan 9 anak, menyusu dan membesarkan dan diuji dengan kematian, dia tetap berdiri teguh memasak dan melayani anak yang lain bagai tiada apa pun yang berlaku.

Maafkan saya mencoret kisah sendiri, saya berlindung dengan Allah daripada merasa riak, tetapi saya bercerita untuk menyatakan rasa syukur dan menyatakan kebesaran.

Tulisan ini ditujukan khas buat anak abah sebagai hadiah hari jadi abah, kepada anda semua yang sudi menjadi teman dan rakan, jomlah kita bersama ke syurga Allah dengan berbuat kebaikan.


Nilai Murni Yang Patut Dicontohi Daripada ‘Abang Baju Biru’ Dalam Insiden 3 Pemuda Di Osaka

Malam semalam panas di timeline Facebook dan Twitter tentang 3 remaja yang acah-acah Gangster di bumi Jepun. Mungkin mereka sangka mereka dapat lepas selepas buat onar di sana namun rakaman CCTV di Vitti Lodge & Family Apartment.

Jika anda lihat video ini secara penuh, anda boleh lihat pemuda berbaju hitam yang memulakan persengketaan dengan pemuda berbaju biru. Pemuda berbaju biru berkenaan sebenarnya adalah pekerja di Vitti Lodge & Family Apartment. Setelah membuat sedikit penyelidikan, pemuda berbaju biru berkenaan bernama Muhd Abdul Qaiyum.

Saya tidak mengenali Qaiyum secara personal tetapi berdasarkan info di laman Facebook beliau, Qaiyum sudah lama menetap di Jepun dan merupakan bekas pelajar di Kyoto University dan Tahfiz Mutmainnah. Tunggu kes ini reda sedikit nanti saya akan cuba hubungi Qaiyum untuk berkenalan dengan lebih lanjut dengan beliau.

Menurut penerangan saudara Dzulhaidi Abdul Rahim, saudara Qaiyum pernah membantu syarikat travel dari Malaysia sebanyak 180,000 Yen (RM7,200) kerana kasihankan guest yang telah ditipu syarikat travel berkenaan dengan pakej pelancongan yang meragukan. Sehingga kini syarikat travel itu masih tidak membayar walau sesen pun kepada Qaiyum. Dikatakan saudara Qaiyum membayar dengan wang sendiri kos baik pulih dinding di Vitti Lodge sebanyak 130,000 yen (kira-kira RM5,000). Punya baik hati saudara Qaiyum ini.

Banyak yang kita boleh belajar dari saudara Qaiyum daripada insiden ini. Sepanjang insiden, beliau sangat sabar walaupun beliau disembur dengan perkataan kesat dan ditolak ke dinding. Ini apa yang dapat kita belajar dari insiden di Vitti Lodge ini.

1. Sabar
Kalau saya sendiri di posisi saudara Qaiyum, memang naik tangan hendak tampar lelaki itu. Saudara Qaiyum dengan sangat tenang dan sangat matang dalam menghadapi insiden ini. Mungkin beliau fikir, kalau beliau terlibat dalam pergaduhan, perkara lain pula akan berlaku dan itu akan menyusahkan beliau untuk terus cari makan di Osaka. Lagi pun mungkin beliau fikir mereka ini masih budak mentah belum kenal dunia dan beliau sabar sahaja melayan karenah ketiga-tiga pemuda ini.

2. Sopan
Saudara Qaiyum hanya menegur tentang peraturan penggunaan dapur di Vitti Lodge. Cara Qaiyum menegur pun pada saya sangat bersopan dan tidak sepatutnya mereka melenting. Bila kita di tempat orang, perlulah ikut house rule tempat berkenaan.

3. Tutur kata
Setiap tutur kata saudara Qaiyum sangat beradap dan walaupun pemuda berbadan besar itu menengking dan menolak Qaiyum ke dinding, sikit pun perkataan kesat tidak keluar dari mulut Qaiyum. Kita sendiri kalau sudah marah pasti bermacam-macam perkataan akan keluar dari mulut. Tetapi Qaiyum tetap tenang. Berbeza dengan saudara berkasut Yeezy V2 Zebra. Bila sudah marah, segala perkataan makian keluar daripada mulut.

Agak menyedihkan apabila perkara seperti ini berlaku di luar negara terutamanya berlaku di negara maju seperti di Jepun. Betul kata pepatah, kerana nila setitik rosak susu sebelanga. Di mata pemilik Vitti Lodge sendiri, imej pelancong Malaysia sudah disamakan dengan pelancong dari negara China yang ramai tahu kurang beradap.

Tetapi nasib baik ada saudara Qaiyum. Sedikit sebanyak pihak media Jepun masih tahu ada rakyat kita yang sopan dan beradap yang tinggal di sana (insiden ini khabarnya sudah tular di media Jepun). Kalau Qaiyum pun berkeras, jadi cerita lain pula di Jepun sana. Beliau adalah hero kita di dalam insiden ini. Terbaik dan kudos Qaiyum.

Semoga insiden ini menjadi pengajaran kepada kita semua sekiranya keluar melawat negara orang. Kalau ada mentaliti kelas ke-10 di dalam diri, tinggalkan di Malaysia. Bawa mentaliti kelas pertama ke luar negara. Barulah orang luar tak pandang rendah kepada negara kita. Akhir kata, budi bahasa budaya kita.